open-index/open-wikipedia-markdown huggingface dataset:
কিৰণ মহেশ্বৰী

**কিৰণ মহেশ্বৰী** (, ২৯ অক্টোবৰ ১৯৬১ – ৩০ নৱেম্বৰ ২০২০) আছিল ৰাজস্থান ৰাজ্যৰ এজন ভাৰতীয় ৰাজনীতিবিদ৷ তেওঁ ভাৰতীয় জনতা পাৰ্টিৰ প্ৰতিনিধি আছিল।

## জীৱনী
কিৰণ মহেশ্বৰীয়ে ১৪ নং লোকসভা (২০০৪–২০০৯)ত উদয়পুৰ সমষ্টিৰ পৰা সংসদৰ সদস্য হিচাপে নিৰ্বাচিত হৈ সদনত কাৰ্যনিৰ্বাহ কৰিছিল। ২০০৯ চনৰ মে' মাহৰ নিৰ্বাচনত আজমেৰ লোকসভা সমষ্টিৰ পৰা তেওঁ ভাৰতীয় জাতীয় কংগ্ৰেছৰ শচীন পাইলটৰ বিৰুদ্ধে যুঁজ দি ১৫ নং লোকসভাত পৰাস্ত হয়। ইয়াৰ পিছত তেওঁ ৰাজস্থান বিধানসভা নিৰ্বাচনত ৰাজসামন্দ বিধানসভাৰ আসনৰ পৰা ডিচেম্বৰ ২০১৩ নিৰ্বাচনত প্ৰতিদ্বন্দ্বিতা কৰে আৰু ৩০,০০০ৰো অধিক ভোটৰ ব্যৱধানত জয়ী হয়। ২০১৮ চনৰ বিধানসভা নিৰ্বাচনত তেওঁ এই আসনখন অক্ষুণ্ণ ৰাখিছিল।

২০২০ চনত তেওঁ কভিড-১৯ত আক্ৰান্ত হয়৷ পৰীক্ষাত কভিড-পজিটিভ পোৱা গৈছিল৷ এমাহৰ পিছত ৩০ নৱেম্বৰত, হাৰিয়ানাৰ গুৰুগ্ৰামৰ মেদান্তা চিকিৎসালয়ত চিকিৎসাধীন হৈ থকা অৱস্থাত তেওঁৰ মৃত্যু হয়৷ তেওঁ ২১ দিন চিকিৎসালয়ত ভৰ্তি হৈ আছিল৷
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
ষষ্ঠী

**ষষ্ঠী** (সংস্কৃত: षष्ठी, বঙালী: ষষ্ঠী, হিন্দী: छठी) এগৰাকী হিন্দু দেৱী৷ নেপাল আৰু ভাৰতত এই দেৱীক শিশুৰ কল্যানকাৰী আৰু ৰক্ষক হিচাপে পূজা কৰা হয়। গছ-গছনি আৰু প্ৰজননৰ দেৱী তথা দেৱীয়ে সন্তান প্ৰদান কৰাৰ লগতে প্ৰসৱৰ সময়ত সহায় কৰে বুলি বিশ্বাস কৰা হয়। বাহন মেকুৰীত বিৰাজ কৰি দেৱীয়ে এটা বা ততোধিক কেঁচুৱাক স্তনপান কৰাই থকা মাতৃসুলভ মূৰ্তি হিচাপে দেৱীক চিত্ৰায়িত কৰা হয়।arms. প্ৰতীকীভাৱে বিভিন্ন ৰূপত দেৱীক প্ৰতিনিধিত্ব কৰা হৈছে, সেইবোৰৰ ভিতৰত মাটিৰ কলহ, আহঁত গছ বা তাৰ এটা অংশ বা এনে গছৰ তলত থকা ৰঙা শিল ইত্যাদি৷ ষষ্ঠী দেৱীৰ পূজা হিন্দু পঞ্জিকাৰ প্ৰতিটো চান্দ্ৰ মাহৰ ষষ্ঠ দিনটোৰ লগতে শিশু জন্মৰ পিছৰ ষষ্ঠ দিনটোতো পালন কৰা হৈয়। গৰ্ভধাৰণ কৰিবলৈ ইচ্ছুক মহিলা আৰু সন্তানৰ সুৰক্ষা নিশ্চিত কৰিব বিচৰা মাতৃসকলে ষষ্ঠী দেৱীক পূজা কৰে আৰু তেওঁৰ আশীৰ্বাদ আৰু সাহায্য বিচাৰে। বিশেষকৈ পূব ভাৰতত তেওঁক পূজা কৰা হয়।

ষষ্ঠী দেৱীক ছঠী মাইয়া (छठी मईया) নামেৰেও জনা যায়৷ ষষ্ঠী পূজাৰ সময়ত প্ৰকৃতি দেৱীৰ ষষ্ঠ ৰূপ আৰু ভগৱান সূৰ্য্যৰ ভগ্নীক পূজা কৰা হয়। দীপাৱলীৰ ছয় দিন পিছত অৰ্থাৎ হিন্দু পঞ্জিকাৰ বিক্ৰম সংবতৰ চান্দ্ৰ মাহ কাৰ্তিকা (অক্টোবৰ–নৱেম্বৰ)ৰ ষষ্ঠ দিনা পালন এই পূজা কৰা হয়। এই অনুষ্ঠান চাৰিদিনলৈকে পালন কৰা হয়। পবিত্ৰ স্নান, উপবাস আৰু ব্ৰত, পানীত থিয় হোৱা, অস্ত আৰু উদয় সূৰ্য্যক প্ৰসাদ (প্ৰাৰ্থনা) আৰু অৰ্ঘ্য আগবঢ়োৱা আদি ৰীতি পালন কৰা হয়। একাংশ ভক্তই নদীৰ পাৰলৈ গৈ প্ৰণাম যাত্ৰাও কৰে।

বেছিভাগ পণ্ডিতৰ মতে ষষ্ঠীৰ মূল হিন্দু লোক পৰম্পৰাৰ পৰাই আৰম্ভ হৈছিল। এই দেৱীৰ উল্লেখ খ্ৰীষ্টপূৰ্ব অষ্টম আৰু নৱম শতিকাৰ হিন্দু শাস্ত্ৰত পোৱা যায়, য'ত তেওঁৰ সৈতে শিশুৰ লগতে হিন্দু যুদ্ধদেৱতা স্কন্দৰ সম্পৰ্ক আছে। এই শাস্ত্ৰসমূহত তেওঁক স্কন্দৰ পোষক মাতৃ বুলি গণ্য কৰে যদিও পিছৰ গ্ৰন্থসমূহত তেওঁক স্কন্দৰ পত্নী দেৱসেনাৰ সৈতে চিনাক্ত কৰা হৈছে। কিছুমান প্ৰাৰম্ভিক গ্ৰন্থত য'ত ষষ্ঠী স্কন্দৰ পৰিচাৰিকা হিচাপে দেখা যায়, তাত তেওঁ মাতৃ আৰু শিশুৰ ৰোগ সৃষ্টি কৰা বুলি কোৱা হয়, আৰু সেয়েহে প্ৰসৱৰ পিছৰ ষষ্ঠ দিনত তেওঁৰ প্ৰশংসা কৰাৰ প্ৰয়োজন হৈছিল। কিন্তু সময়ৰ লগে লগে এই মাৰাত্মক দেৱীক সন্তানৰ কল্যাণকাৰী ত্ৰাণকৰ্তা আৰু দানকাৰী হিচাপে দেখা যায়।

## তথ্য সংগ্ৰহ

শ্ৰেণী:হিন্দু দেৱী
শক্তি (দেৱী)

হিন্দু ধৰ্মত **শক্তি** (দেৱনাগৰী: शक्ति; আক্ষৰিক অৰ্থ: 'শক্তি, ক্ষমতা, প্ৰচেষ্টা, বল, সামৰ্থ্য') হৈছে সকলো অস্তিত্বৰ অন্তৰ্নিহিত আৰু আধাৰস্বৰূপ "সাৰ্বজনীন শক্তি"। মূলতঃ নাৰীসুলভ বুলি ধাৰণা কৰা শক্তিয়ে পুৰুষ দেৱতাৰ ব্যক্তিত্ব বা শক্তিক বুজায় আৰু প্ৰায়ে হিন্দু দেৱতাৰ পত্নী হিচাপে গণ্য কৰা হয়।

তান্ত্ৰিক শক্তিবাদত শক্তি হৈছে ব্ৰহ্মৰ সৈতে মিল থকা অগ্ৰণী দেৱী। পৌৰাণিক হিন্দু ধৰ্মত শিৱ আৰু শক্তি হৈছে এজন আনজনৰ পৰিপূৰক পুৰুষ আৰু নাৰী। বিশুদ্ধ চেতনা স্বৰূপ পুৰুষ দেৱতািু শক্তি স্বৰূপা নাৰী দেৱী প্ৰকৃতিৰ সৈতে সন্মিলিত হৈ সৃষ্টিশীল শক্তিৰ জৰিয়তে বিশ্বব্ৰহ্মাণ্ড সৃষ্টি কৰে।

শক্তি পূজাৰ লগত জড়িত লোকৰ বৰ্ণনাৰ বাবে শাক্ত শব্দ ব্যৱহাৰ কৰা হয়। শাক্ত পীঠবোৰ হৈছে তীৰ্থ, যিবোৰ শক্তিৰ পবিত্ৰ স্থান বুলি বিশ্বাস কৰা হয়।

## পৌৰাণিক বিশ্বাস
পৌৰাণিক হিন্দু ধৰ্মত শক্তি হৈছে হিন্দু দেৱতাসকলৰ "শক্তিশালী পাৰ্থিৱ শক্তি"। "ঈশ্বৰ আৰু তেওঁৰ শক্তি একেলগে নিৰপেক্ষতাক প্ৰতিনিধিত্ব কৰে, দেৱতাসকল অসক্ৰিয় অনন্তকাল, দেৱীসকল সক্ৰিয় কালৰ প্ৰতীক।" শক্তিক সাধাৰণতে কোনো নিৰ্দিষ্ট হিন্দু দেৱতা বিশেষকৈ শিৱৰ পত্নী হিচাপে চিহ্নিত কৰা হয়, বিভিন্ন সময়ত শক্তিয়ে দুৰ্গা, কালি আৰু পাৰ্বতী হিচাপে অৱতাৰ লয়। "বিষ্ণুৰ সৈতে মিল থকা ঐশ্বৰিক শক্তিৰ প্ৰকাশ হিচাপে শক্তিৰ এটা ৰূপ হৈছে লক্ষ্মী।" হিন্দু প্ৰথাত পুৰুষৰ পত্নীক তেওঁৰ শক্তি বুলি গণ্য কৰা হয়। ৰামায়ণত ৰামৰ পত্নী সীতা আছিল তেওঁৰ শক্তি; মহাভাৰতত দ্ৰৌপদী পাণ্ডৱসকলৰ শক্তি আছিল।

পুৰাণসমূহত শক্তি দেৱীক গুৰুত্ব আৰোপ কৰা হৈছে। মাৰ্কণ্ডেয় পুৰাণত শক্তিক সৃষ্টি, পালন আৰু ধ্বংসৰ তদাৰক কৰা "বিশুদ্ধ চেতনা" হিচাপে ধাৰণা কৰা হৈছে; আৰু শক্তিক প্ৰকৃতিৰ ৰূপত চিত্ৰিত কৰা হৈছে।

দেৱী ভাগৱত পুৰাণত ব্ৰহ্মক পুৰুষ আৰু নাৰী উভয়, পুৰুষ আৰু প্ৰকৃতি, শিৱ আৰু দেৱী হিচাপে উপস্থাপন কৰা হৈছে। দেৱী ভাগৱত পুৰাণত প্ৰকৃতিৰ শক্তিক তিনিটা গুণ: সত্ত্ব (শান্ত আৰু সুষম), ৰজ (আবেগিক আৰু সক্ৰিয়), আৰু তম (অলস আৰু নিষ্ক্ৰিয়) আৰোপ কৰা হৈছে।

দেৱী ভাগৱত পুৰাণ, কালিকা পুৰাণ, মাৰ্কণ্ডেয় পুৰাণ, মহাভাগৱত পুৰাণ আদি শাস্ত্ৰসমূহে শক্তিক সকলো দেৱতাৰ ওপৰত সৰ্বোচ্চ স্থান দিছিল আৰু তেওঁৰ পূজাৰ প্ৰচাৰ কৰিছিল।

## তথ্য সংগ্ৰহ

শ্ৰেণী:হিন্দু দেৱী
নানা জাগনিজে

**নানা জাগনিজে** (জৰ্জিয়ান: ნანა ძაგნიძე; জন্ম ১ জানুৱাৰী ১৯৮৭) এগৰাকী জৰ্জিয়ান দবা খেলুৱৈ। ২০০৮ চনত আন্তৰ্জাতিক দবা মহাসংঘই তেওঁক গ্ৰেণ্ডমাষ্টাৰ (GM) উপাধি প্ৰদান কৰে। জাগনিজে ২০০৮ চনৰ মহিলা দবা অলিম্পিয়াডত সোণৰ পদক বিজয়ী জৰ্জিয়ান দলৰ সদস্য আছিল আৰু ২০১৭ চনৰ ইউৰোপীয় মহিলা ব্যক্তিগত চেম্পিয়নশ্বিপত বিজয়ী হৈছিল। 
### কৰ্মজীৱন
জাগনিজে ১৯৯৯ চনৰ বিশ্ব যুব দবা চেম্পিয়নশ্বিপত ছোৱালীৰ অনূৰ্ধ্ব ১২ শাখাত বিজয়ী হৈছিল। তেওঁ ২০০৩ চনৰ বিশ্ব ছোৱালীৰ অনূৰ্ধ্ব ২০ চেম্পিয়নশ্বিপতো সোণৰ পদক লাভ কৰিছিল, য'ত তেওঁ নিজৰ প্ৰতিদ্বন্দ্বীসকলৰ তুলনাত ২ পইণ্ট আগবাঢ়ি আছিল। 

২০০৫ চনৰ ছেপ্টেম্বৰ মাহত, ষষ্ঠ ল'জান ইয়াং মাষ্টাৰ্ছ টুৰ্ণামেণ্টত অংশ লৈ তেওঁ সপ্তম স্থান লাভ কৰে। এই টুৰ্ণামেণ্টত আন্দ্ৰেই ভোলোকিটিনে চূড়ান্ত বিজয়ী হৈছিল। জিব্ৰাল্টৰ দবা উৎসৱত, জাগনিজে ২০০৯ আৰু ২০১১ চনত সৰ্বশ্ৰেষ্ঠ মহিলা খেলুৱৈৰ বঁটা লাভ কৰিছিল। 

জুলাই ২০১০ চনত, তেওঁ জেৰ্মুকত অনুষ্ঠিত মহিলা বিশ্ব দবা চেম্পিয়নশ্বিপ ২০১১ ৰ চক্ৰৰ অংশ হিচাপে ফিদে মহিলা গ্ৰেণ্ড প্ৰি চিৰিজৰ চতুৰ্থ পৰ্যায়ৰ বিজয়ী হৈছিল। তেওঁ ১১ ৰাউণ্ডৰ ৰাউণ্ড-ৰবিন টুৰ্ণামেণ্টত ৭খন খেলত বিজয়ী হয় আৰু ৪খন খেল ড্ৰ কৰে। তেওঁ দ্বিতীয় স্থানৰ বিজয়ী টাটিয়ানা কোসিনচেভাৰ তুলনাত ১.৫ পইণ্টৰ ব্যৱধানত বিজয়ী হৈছিল। 

২০১৭ চনত, তেওঁ ৰিগাত অনুষ্ঠিত ইউৰোপীয় মহিলা ব্যক্তিগত চেম্পিয়নশ্বিপ আৰু ৰিয়াদত অনুষ্ঠিত মহিলা বিশ্ব ব্লিট্‌জ দবা চেম্পিয়নশ্বিপ জয় কৰে
## কাইছা মহিলা দবা বঁটা
২০১৭ চনত, তেওঁ বছৰৰ সৰ্বশ্ৰেষ্ঠ মহিলা দবা খেলুৱৈ হিচাপে সন্মানীয় ফিদে কাইছা বঁটা লাভ কৰে। এই বঁটাটো লোবৰ্টাছ ক্লাছিক জুৱেলাৰী হাউছে ডিজাইন আৰু তৈয়াৰী কৰিছিল। ৩১ ডিচেম্বৰ ২০১৮ তাৰিখে ছেইণ্ট পিটাৰ্সবাৰ্গত অনুষ্ঠিত বিশ্ব ৰেপিড আৰু ব্লিট্‌জ দবা চেম্পিয়নশ্বিপ ২০১৮ ৰ সমাপ্তি অনুষ্ঠানত ইয়াক আনুষ্ঠানিকভাৱে প্ৰদান কৰা হৈছিল।
## ২০২০ চনৰ সাফল্য
মাৰ্চ ২০২০ চনত, জাগনিজে ল'জানত অনুষ্ঠিত ফিদে মহিলা গ্ৰেণ্ড প্ৰি ২০১৯-২০ ৰ তৃতীয় পৰ্যায়ত প্ৰথম স্থান লাভ কৰে। 
### দলীয় প্ৰতিযোগিতা
জাগনিজে জৰ্জিয়ান ৰাষ্ট্ৰীয় দলৰ হৈ মহিলা দবা অলিম্পিয়াড, মহিলা বিশ্ব দলীয় দবা চেম্পিয়নশ্বিপ আৰু মহিলা ইউৰোপীয় দলীয় দবা চেম্পিয়নশ্বিপত অংশগ্ৰহণ কৰিছে। তেওঁৰ দলে ২০০৮ চনৰ ড্ৰেছডেন অলিম্পিয়াডত সোণৰ পদক জয় কৰিছিল; তেওঁ ৭/১০ পইণ্ট লাভ কৰিছিল। 

২০১৪ চনত, নৰৱেৰ ট্ৰমচোত অনুষ্ঠিত মহিলা দবা অলিম্পিয়াডত, জাগনিজে ব'ৰ্ড-১ ত সৰ্বশ্ৰেষ্ঠ খেলুৱৈ হিচাপে ব্যক্তিগত সোণৰ পদক জয় কৰিছিল। তেওঁ ইয়াত হৌ ইফানকো পিছ পেলাই বিজয়ী হৈছিল। 

মহিলা বিশ্ব দলীয় চেম্পিয়নশ্বিপত, তেওঁ ২০১১ আৰু ২০১৭ চনত দলীয় ব্ৰঞ্জৰ পদক লাভ কৰিছিল। মহিলা ইউৰোপীয় দলীয় চেম্পিয়নশ্বিপত, জৰ্জিয়াই ২০০৫, ২০০৯ আৰু ২০১৭ চনত ৰূপৰ পদক জয় কৰিছিল। জাগনিজে ২০০৭ চনত ব্যক্তিগত ব'ৰ্ড-৪ ৰ বাবে সোণৰ পদক লাভ কৰিছিল। 

জাগনিজে ইউৰোপীয় ক্লাব কাপ (European Club Cup)ৰ মহিলা শাখাতো কেইবাটাও সোণৰ পদক জয় কৰিছে। 

## তথ্যসূত্ৰ

শ্ৰেণী:বিশ্বৰ মহিলা দবা খেলুৱৈ
শ্ৰেণী:গ্ৰেণ্ডমাষ্টাৰ
শ্ৰেণী:বিশ্বৰ দবা খেলুৱৈ
শ্ৰেণী:দবা খেলুৱৈ
শ্ৰেণী:দবা খেল
সৰোজিনী মহিষী

**সৰোজিনী বিন্দুৰাও মহিষী** (; ৩ মাৰ্চ ১৯২৭ – ২৫ জানুৱাৰী ২০১৫) এগৰাকী ভাৰতীয় শিক্ষক, অধিবক্তা, সমাজকৰ্মী আৰু ৰাজনীতিবিদ। ১৯৬২ চনৰ পৰা ১৯৮০ চনলৈকে তেওঁ চাৰিটা কাৰ্যকাল ধৰি ধৰৱাড় উত্তৰ সমষ্টিক প্ৰতিনিধিত্ব কৰা কৰ্ণাটক ৰাজ্যৰ প্ৰথমগৰাকী মহিলা সংসদ সদস্য। ১৯৮৩ চনত তেওঁ জনতা পাৰ্টিৰ সদস্য হিচাপে ৰাজ্যসভালৈ নিৰ্বাচিত হয়।

১৯৮৩ চনত কৰ্ণাটক চৰকাৰে ৰাজ্যখনত কৰ্মসংস্থাপনৰ ক্ষেত্ৰত সংৰক্ষণৰ মাপকাঠীৰ পৰামৰ্শ আগবঢ়াবলৈ নিযুক্তি দিয়া সমিতিখনৰ নেতৃত্ব দিয়াৰ বাবে মহিষী অধিক পৰিচিত। ১৯৮৬ চনত এইখন সমিতিয়ে কৰ্ণাটকত কৰ্মসংস্থাপনৰ এক বৃহৎ শতাংশ স্থানীয় লোকৰ বাবে সংৰক্ষিত হ’ব লাগে বুলি পৰামৰ্শ আগবঢ়ায়।
## প্ৰাথমিক জীৱন
১৯২৭ চনৰ ৩ মাৰ্চত ব্ৰিটিছ ভাৰতৰ পূৰ্বৰ বম্বে প্ৰদেশৰ (বৰ্তমানৰ কৰ্ণাটকত) এখন চহৰ ধৰৱাড়ত কমলাবৈ আৰু বিন্দুৰাও মহিশীৰ ঘৰত সৰোজিনীয়ে জন্মগ্ৰহণ কৰে। আঠটা সন্তানৰ ভিতৰত তেওঁ দ্বিতীয় আছিল। তেওঁৰ পিতৃ বিন্দুৰাও আছিল এজন আগশাৰীৰ অধিবক্তা আৰু সংস্কৃত পণ্ডিত। চাংলীৰ উইলিংডন কলেজত পঢ়াৰ পূৰ্বে ধাৰৱাড়ৰ চৰকাৰী বিদ্যালয়ত সৰোজিনীয়ে স্কুলীয়া শিক্ষা গ্ৰহণ কৰিছিল। বেলগাৱৰ ৰাজা লখামগৌড়া আইন মহাবিদ্যালয়ৰ পৰা আইন বিষয়ত ডিগ্ৰী লাভ কৰে আৰু সংস্কৃত ভাষাত স্নাতকোত্তৰ ডিগ্ৰী লাভ কৰে।
## কৰ্মজীৱন
সৰোজিনী মহিষীয়ে শিক্ষয়িত্ৰী হিচাপে কৰ্মজীৱন আৰম্ভ কৰে আৰু ৰাজ্যিক সমাজ কল্যাণ ব'ৰ্ডত যোগদান কৰাৰ পূৰ্বে ধৰৱাড়ৰ জনতা শিক্ষা সমিতি কলেজত কেইবছৰমান সংস্কৃত আৰু আইন অধ্যাপনা কৰে।

১৯৮০ চনৰ ভাৰতীয় সাধাৰণ নিৰ্বাচনৰ সময়ত তেওঁ নিৰ্বাচনৰ প্ৰাৰ্থী নিৰ্বাচনৰ বাবে জনতা পাৰ্টিৰ কেন্দ্ৰীয় নিৰ্বাচন সমিতিৰ সদস্য আছিল। ১৯৮৩ চনত সৰোজিনী মহিষী কৰ্ণাটক ৰাজ্যৰ পৰা জনতা পাৰ্টিৰ সদস্য হিচাপে ৰাজ্যসভালৈ নিৰ্বাচিত হয়। ১৯৮৯ চনত তেওঁ জনতা পাৰ্টিক জনতা দলত একত্ৰিত কৰাটো মানি ল'বলৈ অস্বীকাৰ কৰে। ইন্দুভাই পেটেল, সুব্ৰমণ্য স্বামী, চৈয়দ চাহাবুদ্দিন আৰু এইচ ডি দেৱে গৌড়াৰ সৈতে তেওঁ জনতা পাৰ্টিৰ সদস্য হৈয়েই থাকে।

২০১৫ চনৰ ২৫ জানুৱাৰীত উত্তৰ প্ৰদেশৰ গাজিয়াবাদত থকা বাসগৃহত মহিষীৰ মৃত্যু হয়। দিল্লীৰ লোডী ৰোডৰ এখন শেষকৃত্য সম্পন্ন হয়৷

## তথ্যসূত্ৰ
শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
শ্ৰেণী:শিক্ষক
শ্ৰেণী:অধিবক্তা
শ্ৰেণী:ভাৰতৰ নাৰী
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:কৰ্ণাটকৰ ব্যক্তি
শ্ৰেণী:মৃত ব্যক্তি
শ্ৰেণী:সমাজকৰ্মী
শ্ৰেণী:ৰাজনীতিবিদ
শ্ৰেণী:কুৰি শতিকাৰ ব্যক্তি
পানাবাকা লক্ষ্মী

**ড° পানাবাকা লক্ষ্মী** (, জন্ম ৬ অক্টোবৰ ১৯৫৮) এগৰাকী ভাৰতীয় ৰাজনীতিবিদ৷ তেওঁ প্ৰাক্তন কেন্দ্ৰীয় স্বাস্থ্য, পৰিয়াল কল্যাণ ৰাজ্য মন্ত্ৰী (২০০৪-২০০৯) আৰু কেন্দ্ৰীয় বস্ত্ৰ ৰাজ্য মন্ত্ৰী (২০০৯-২০১২)। অন্ধ্ৰ প্ৰদেশৰ বাপাটলা সমষ্টিক তেওঁ প্ৰতিনিধিত্ব কৰিছিল৷ তেওঁ সংযুক্ত অন্ধ্ৰপ্ৰদেশৰ ভাৰতীয় জাতীয় কংগ্ৰেছৰ সদস্য আছিল। এতিয়া তেওঁ তেলেগু দেশম পাৰ্টি (টিডিপি)ৰ প্ৰতিনিধি।
## ব্যক্তিগত জীৱন
ড° পানাবাকা লক্ষ্মীৰ জন্ম নেল্লোৰৰ (অন্ধ্ৰ প্ৰদেশ) কাৱলীত৷ তেওঁৰ বিবাহ হয় ড° পি কৃষ্ণইয়া লগত৷ তেওঁলোকৰ দুগৰাকী কন্যা আছে। অন্ধ্ৰ বিশ্ববিদ্যালয়ৰ পৰা ৰাজহুৱা প্ৰশাসনত তেওঁ এম.এ. ডিগ্ৰী লাভ কৰিছিল৷
## কৰ্মজীৱন
নেল্লোৰৰ পৰা ১১, ১২, আৰু ১৪ নং লোকসভালৈ আৰু বাপাটলাৰ পৰা ১৫ নং লোকসভালৈ তেওঁ নিৰ্বাচিত হয়। তেখেতে ইউপিএ চৰকাৰৰ স্বাস্থ্য আৰু পৰিয়াল কল্যাণ মন্ত্ৰালয় (২০০৪–০৯), পেট্ৰলিয়াম আৰু প্ৰাকৃতিক গেছ মন্ত্ৰালয় আৰু বস্ত্ৰ মন্ত্ৰালয় (২০০৯–১৪)ৰ ৰাজ্যিক মন্ত্ৰী আছিল।

২০১৯ চনৰ লোকসভা নিৰ্বাচনত তিৰুপতিৰ পৰা টিডিপিৰ প্ৰাৰ্থী হিচাপে ৱাইএছআৰচিপিৰ বল্লী দুৰ্গা প্ৰসাদ ৰাওৰ বিৰুদ্ধে প্ৰতিদ্বন্দ্বিতা কৰি পৰাজয় বৰণ কৰিছিল।২০২১ চনত সাংসদ বল্লী দুৰ্গা প্ৰসাদ ৰাওৰ মৃত্যুৰ পিছত খালী হৈ থকা তিৰুপতি আসনৰ পৰাই তেওঁ লোকসভাৰ উপ-নিৰ্বাচনত অংশগ্ৰহণ কৰে আৰু পৰাস্ত হয়৷
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
নিৱেদিতা সম্ভাজীৰাও মানে

**নিৱেদিতা সম্ভাজীৰাও মানে** (, জন্ম ১১ এপ্ৰিল ১৯৬৩) ৰাষ্ট্ৰবাদী কংগ্ৰেছ পাৰ্টি আৰু শিৱসেনাৰ সৈতে জড়িত এগৰাকী ৰাজনীতিবিদ। তেওঁ ১৪ নং লোকসভাৰ সদস্য আছিল। ১৯৯৯ আৰু ২০০৪ চনত তেওঁ ৰাষ্ট্ৰীবাদী কংগ্ৰেছ পাৰ্টিৰ সদস্য হিচাপে দুটা কাৰ্যকালৰ বাবে হাটকানাংগেলে সমষ্টিক প্ৰতিনিধিত্ব কৰিছিল। ২০০৯ চনৰ নিৰ্বাচনত হাটকানাংগলত তেওঁ ৰাজু শ্বেট্টীৰ হাতত পৰাস্ত হৈছিল।

২০১৭ চনৰ ১০ জানুৱাৰীত বিমুদ্ৰাকৰণৰ প্ৰভাৱৰ বিৰুদ্ধে তেওঁলোকে প্ৰতিবাদ কৰিছিল৷ সেইসময়ত এন চি পিৰ সাংসদ ধনঞ্জয় মহাদিক, এন চি পিৰ বিধায়ক হাছান মুছৰিফ, কলহাপুৰৰ মেয়ৰ হাছিনা ফাৰাছ, আৰু আন ৪০০ লোকক পুনে-বেংগালুৰু ৰাষ্ট্ৰীয় ঘাইপথত যাতায়ত বন্ধ কৰাৰ অপৰাধত গ্ৰেপ্তাৰ কৰা হয়।

তেওঁৰ পুত্ৰ ধৈৰ্যশীল সম্ভা মানে ২০১৯ চনত হাটকানাংগলৰ পৰা লোকসভালৈ নিৰ্বাচিত হৈছিল।
## পদাধিকাৰসমূস
১. ১৯৯৯: ইচালকাৰঞ্জীৰ পৰা ত্ৰয়োদশ লোকসভালৈ (১ম কাৰ্যকাল) নিৰ্বাচিত হয়।
২. ২০০৪: চতুৰ্দশ লোকসভালৈ নিৰ্বাচিত (দ্বিতীয় কাৰ্যকাল)
৩. ২০১৫: কলহাপুৰ জিলা কেন্দ্ৰীয় সমবায় বেংকৰ সঞ্চালক হিচাপে নিৰ্বাচিতk 
## তথ্যসূত্ৰ

শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
সৰমা (কিংবদন্তিমূলক জীৱ)

**সৰমা** (সংস্কৃত: सरमा, ৰোমানীকৃত: Saramā) হিন্দু পৌৰাণিক কাহিনীত বৰ্ণিত এটা কিংবদন্তিমূলক কুকুৰ৷ ইয়াত দেৱতাৰ মাইকী কুকুৰ বা দেৱ-শুনী (देव-शुनी) বুলিও কোৱা হয়। হিন্দু ধৰ্মৰ প্ৰাচীন গ্ৰন্থসমূহৰ ভিতৰত অন্যতম ঋগবেদত এই জীৱটোৰ বিষয়ে প্ৰথম বৰ্ণনা কৰা হৈছিল৷ এই কাহিনীত সৰমাই দেৱৰাজ ইন্দ্ৰক পানিছ অসুৰে চুৰি কৰা ঐশ্বৰিক গৰু উদ্ধাৰ কৰাত সহায় কৰিছিল। এই কিংবদন্তিৰ উল্লেখ পৰৱৰ্তী বহু গ্ৰন্থতো পোৱা যায় আৰু সৰমাক প্ৰায়ে ইন্দ্ৰৰ সৈতে জড়িত কৰা হয়। মহাকাব্য মহাভাৰত, আৰু কিছুমান পুৰাণতো সৰমাৰ চমু উল্লেখ পোৱা যায়।

প্ৰাক ঋগ-বৈদিক গ্ৰন্থসমূহত সৰমাক কুকুৰ হিচাপে চিত্ৰিত কৰা হোৱা নাই যদিও পিছৰ বৈদিক পৌৰাণিক কাহিনী আৰু ব্যাখ্যাসমূহত সাধাৰণতে সৰমাক কুকুৰ হিচাপে উপস্থাপন কৰা হৈছে। তেওঁক সকলো কুকুৰৰ মাতৃ বুলি বৰ্ণনা কৰা হৈছে, বিশেষকৈ যম দেৱতাৰ চাৰিচকুৰ বিশাল কুকুৰ দুটাৰ মাতৃ বুলি বৰ্ণনা কৰা হৈছে আৰু এই দিশৰ পৰা কুকুৰবোৰক "সৰমাৰ সন্তান" নাম দিয়া হৈছে। অন্য এটা কাহিনীত সৰমাক সকলো বন্যপ্ৰাণীৰ মাতৃ বুলি বৰ্ণনা কৰা হৈছে।

## ব্যুৎপত্তি আৰু উপনাম
প্ৰাচ্যবিদ মেক্স মুলাৰে কৈছে যে সৰমা শব্দৰ অৰ্থ "দৌৰবিদ" হ'ব পাৰে, এই শব্দটো মূল সংস্কৃত শব্দ ‘সৰ’ যাৰ অৰ্থ ‘যোৱা’ শব্দৰ পৰা উৎপত্তি হৈছে, কিন্তু তেওঁ নামটোৰ দ্বিতীয় অংশ ‘অমা’ৰ কোনো ব্যাখ্যা আগবঢ়োৱা নাই। অধ্যাপক মনিয়াৰ-উইলিয়ামছে সৰমাক "এক দ্ৰুতগামী" (the fleet one) বুলি অনুবাদ কৰিছে। যক্ষৰ দ্বাৰা ৰচিত ব্যুৎপত্তিগত গ্ৰন্থ নিৰুক্তত উল্লেখ আছে যে সৰমাই তেওঁৰ দ্ৰুত গতিৰ পৰাই তেওঁৰ নাম লাভ কৰিছে। যাজসনেয়ী সংহিতাৰ (Vajasaneyi Samhita) ধাৰাভাষ্যকাৰ মহিধৰে কৈছে যে সৰমা হৈছে "যিজনে দেৱতাক মনোৰঞ্জন কৰে"। অধিক বিস্তৃত অৰ্থত সৰমাৰ যিকোনো মাইকী কুকুৰ বুজায়।

ঋগবেদত সৰমাৰ দুটা উপনাম পোৱা যায়। প্ৰথমতে, তাইক *সুপদী* বুলি বৰ্ণনা কৰা হৈছে, যাৰ অৰ্থ হৈছে "উত্তম পদ (ভৰি) থকা", বা "দ্ৰুত পদী"৷ এই উপনামটো গ্ৰন্থখনত কেৱল সৰমাৰ বাবেহে ব্যৱহাৰ কৰা হৈছে। সৰমাৰ আনটো উপনাম হৈছে *সুভগা* – "সৌভাগ্যৱান", বা "প্ৰিয়জন" – যিটো প্ৰভাতৰ দেৱী উষাৰো এটা সাধাৰণ উপনাম। সৰমাৰ আন এটা নাম *দেৱ-শুনী*ৰ অৰ্থ হৈছে "দৈৱিক কুকুৰ" বা "দেৱতাৰ কুকুৰ"।

প্ৰাচীন গ্ৰীচৰ এগৰাকী দেৱতা হাৰ্মিচ সৰমাৰ সম্পৰ্কীয় বুলি ধাৰণা কৰা হৈছে।

## তথ্য সংগ্ৰহ

শ্ৰেণী:কিংবদন্তিমূলক জীৱ
টি মানেম্মা

**টাংগাটুৰি মানেম্মা** (১৯৪২–২০১৮) আছিল অন্ধ্ৰ প্ৰদেশৰ এগৰাকী ভাৰতীয় জাতীয় কংগ্ৰেছ ৰাজনীতিবিদ। তেওঁ অষ্টম আৰু নৱম লোকসভাৰ সদস্য আছিল।

## আৰম্ভণি জীৱন
১৯৪২ চনৰ ২৯ এপ্ৰিলত হায়দৰাবাদত কে শংকৰ ৰেড্ডীৰ ঘৰত জন্মগ্ৰহণ কৰা মানেম্মাই চাদৰ ঘাটৰ মাৰৱাড়ী হিন্দী বিদ্যালয়ৰ পৰা মেট্ৰিক সম্পূৰ্ণ কৰে।

## কৰ্মজীৱন
ভাৰতীয় জাতীয় কংগ্ৰেছ (INC)ৰ আনুষ্ঠানিক প্ৰাৰ্থী হিচাপে মানেম্মাই ১,৮২,৮৬১টা ভোট লাভ কৰে আৰু ১৯৮৬ চনত স্বামীৰ মৃত্যুৰ পিছত অনুষ্ঠিত উপ-নিৰ্বাচনত জয়ী হয়। তেওঁ অষ্টম লোকসভাত ছেকেণ্ডৰাবাদক প্ৰতিনিধিত্ব কৰিছিল আৰু সদন সমিতিৰ সদস্য হোৱাৰ উপৰিও স্বাস্থ্য আৰু পৰিয়াল কল্যাণৰ পৰামৰ্শদাতা সমিতিতো কাৰ্যনিৰ্বাহ কৰিছিল।.

১৯৮৯ চনৰ ভাৰতীয় সাধাৰণ নিৰ্বাচনৰ সময়ত মানেম্মাই জনতা দলৰ প্ৰাৰ্থীক ১,৪৭,৬০১ টা ভোটৰ ব্যৱধানত পৰাস্ত কৰি নিজৰ আসনখন অক্ষুণ্ণ ৰাখিছিল। সংসদত দ্বিতীয়টো কাৰ্যকালত তেওঁ স্বাস্থ্য আৰু পৰিয়াল কল্যাণৰ পৰামৰ্শদাতা সমিতিৰ সমান্তৰালভাৱে সদনৰ বৈঠকৰ পৰা সদস্যৰ অনুপস্থিতিৰ সমিতিত কাৰ্যনিৰ্বাহ কৰিছিল। In 2009, she won the assembly election of Musheerabad.

## ব্যক্তিগত জীৱন
১৯৬০ চনৰ মে' মাহত মানেম্মাই আইএনচিৰ ৰাজনীতিবিদ টাংগাতুৰি অঞ্জয়ক বিয়া কৰায় যি পিছলৈ অন্ধ্ৰ প্ৰদেশৰ মুখ্যমন্ত্ৰী হয়।তেওঁলোকৰ এজন পুত্ৰ আৰু চাৰিজনী কন্যা সন্তান আছে।
২০১৮ চনৰ ৯ ছেপ্টেম্বৰত পুৱা ১১:৩০ বজাত জুবিলী হিলছৰ এপ’ল’ হাস্পতালত অসুস্থতাৰ বাবে মানেম্মাৰ মৃত্যু হয়।
## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
টেম্বলাই দেৱী

**টেম্বলাই দেৱী** (ইংৰাজী: Temblai Devi) বা **ত্ৰিয়াম্বোলি** (স্থানীয়ভাৱে জনাজাত) দুৰ্গা দেৱীৰ এক অৱতাৰ আৰু ভাৰতৰ মহাৰাষ্ট্ৰৰ কলহাপুৰৰ পূব অংশৰ এটা পাহাৰৰ শিখৰত অৱস্থিত মন্দিৰৰ অধিস্থাতী দেৱী ৰেনুকাৰ এটা ৰূপ।

এই মন্দিৰটোৰ বাবেই যি পাহাৰত মন্দিৰটো অৱস্থিত, সেই পাহাৰটোক টেম্বলাই পাহাৰ বুলি জনা যায়। মন্দিৰ পৰিসৰত দুটা মন্দিৰ আছে, দক্ষিণ দিশৰ ডাঙৰ মন্দিৰটো টেম্বলাই দেৱী আৰু উত্তৰ-পূব দিশৰ সৰু মন্দিৰটো য়ামাই দেৱীৰ বাবে উৎসৰ্গিত। এই স্থানৰ উত্তৰ দিশত এটা পথ আৰু দক্ষিণ দিশত স্থল সেনাবাহিনীৰ আৱাসগৃহ আছে। ভক্তসকলে বিশেষকৈ মহিলাসকলে মন্দিৰলৈ গৈ নিজৰ পছন্দৰ পুৰুষক বিয়া কৰাবলৈ প্ৰাৰ্থনা কৰে বা যদি বিবাহিত হয় তেন্তে স্বামীৰ দীৰ্ঘ আৰু সুস্থ জীৱনৰ কামনা কৰি প্ৰাৰ্থনা কৰে। দৰ্শনাৰ্থী আৰু স্থানীয় লোকৰ বাবেও ই এক পৰিচিত স্থানীয় পৰ্যটন স্থান। টেম্বলাই মন্দিৰ পৰিসৰ চহৰখনলৈ অহা পৰ্যটকৰ বাবে ভ্ৰমণ কৰিবলগীয়া বহুতো স্থানৰ ভিতৰত অন্যতম হিচাপে স্বীকৃতি লাভ কৰিছে। এই টেম্বলাই মন্দিৰৰ পৰা কিছু দূৰৈত কদমৱাড়ীত পঞ্চগংগা নদীৰ ওচৰত টেম্বলাই দেৱীৰ আন এটা মন্দিৰ আছে।

মন্দিৰ পৰিসৰৰ মন্দিৰৰ উত্তৰ-পূব দিশৰ মুকলি মালভূমি অংশত গণপতিৰ এটা বৃহৎ মূৰ্তি আছে। গণপতি মূৰ্তিৰ কাষতে দেৱস্থান সমিতিৰ দ্বাৰা নিৰ্মিত ছাত্ৰপতি শিৱাজীৰ সৰু স্মৃতিসৌধৰ এটা আৱক্ষ মূৰ্তি আছে। স্থানীয় কৰ্তৃপক্ষই এই অঞ্চলটো এখন সৰু শিশু উদ্যান স্থাপন কৰিছে। স্বাধীনতাৰ পূৰ্বৰ যুগত পাহাৰটোৰ ওপৰেৰে বৈ অহা শুদ্ধ বতাহৰ বাবে এই পাহাৰটো যক্ষ্মা ৰোগীৰ চিকিৎসাৰ কেন্দ্ৰ আছিল।

টেম্বলাই দেৱীৰ আন এটা তুলনামূলকভাৱে কম পৰিচিত মন্দিৰ চহৰৰ উত্তৰ-পূব দিশৰ কদমৱাড়ীত পঞ্চগংগা নদীৰ পাৰত আছে।

## কিংবদন্তী

স্থানীয় কিংবদন্তি অনুসৰি দেৱী ৰেনুকা মহালক্ষ্মীৰ ভগ্নী আৰু তেওঁ মহালক্ষ্মীক এই অঞ্চলৰ অসুৰক হত্যা কৰাৰ প্ৰচেষ্টাত সক্ৰিয়ভাৱে সমৰ্থন কৰিছিল। কিন্তু যুদ্ধৰ পাছত মহালক্ষ্মীয়ে ৰেণুকা দেৱীক যথাযথ শ্ৰদ্ধা নিদিয়াত পাহাৰলৈ নামি আহি মহালক্ষ্মীৰ ফালে পিঠি দি তাতেই বহিল। এই কাৰণেই তেওঁৰ মন্দিৰত মহালক্ষ্মীৰ মূৰ্তি পশ্চিমমুখী আৰু টেম্বলাইত দেৱী ৰেনুকাৰ মূৰ্তি পূবমুখী। প্ৰতি বছৰে নৱৰাত্ৰীৰ সময়ত ললিতপঞ্চমীৰ পঞ্চম দিনা দুয়োগৰাকী ভগ্নীৰ মিলন উদযাপন কৰা এক শোভাযাত্ৰা আয়োজন কৰা হয়।

## তথ্য সংগ্ৰহ

শ্ৰেণী:হিন্দু দেৱী
ফাড় চিত্ৰকলা

**ফাড় চিত্ৰকলা** বা **ফাড়** (IAST: Phad, হিন্দী: फड़) ভাৰতৰ ৰাজস্থান ৰাজ্যত প্ৰচলিত ধৰ্মীয় স্ক্ৰল চিত্ৰকলা আৰু লোক চিত্ৰকলাৰ এক শৈলী। এই শৈলীৰ চিত্ৰকলা পৰম্পৰাগতভাৱে দীঘল কাপোৰ বা কেনভাছৰ ওপৰত কৰা হয়, যাক ফাড বুলি জনা যায়। ৰাজস্থানৰ লোকদেৱতাৰ আখ্যান, বেছিভাগেই পাবুজী আৰু দেৱনাৰায়ণৰ আখ্যান ফডছত চিত্ৰিত কৰা হৈছে। ভোপা, পুৰোহিত-গায়কসকলে পৰম্পৰাগতভাৱে ৰং কৰা ফাডবোৰ লগত লৈ যায় আৰু এইবোৰক লোকদেৱতাৰ চলন্ত মন্দিৰ হিচাপে ব্যৱহাৰ কৰে, যিসকলক অঞ্চলটোৰ ৰেবাৰী সম্প্ৰদায়ে পূজা কৰে। পাবুজীৰ ফাডবোৰ সাধাৰণতে প্ৰায় ১৫ ফুট (৪.৬ মিটাৰ) দীঘল হয়, আনহাতে দেৱনাৰায়ণৰ ফাডবোৰ সাধাৰণতে প্ৰায় ৩০ ফুট দীঘল হয়। পৰম্পৰাগতভাৱে ফাডবোৰত শাক-পাচলিৰ ৰঙেৰে ৰং কৰা হয়। 

এই শিল্পৰ পৰম্পৰাগত উদাহৰণ হ'ল দেৱনাৰায়ণ কি ফাড় আৰু পাবুজী কি ফাড়। এই শৈলীৰ চিত্ৰকলাত শ্ৰী লাল যোশী আৰু প্ৰদীপ মুখাৰ্জীয়ে প্ৰায় চল্লিশ বছৰ আগতে বৈপ্লৱিক পৰিৱৰ্তন আনিছিল। মুখাৰ্জীৰ এই চিত্ৰসমূহৰ আধুনিক সংস্কৰণ ৰামচৰিতমানস, গীত গোবিন্দ, কুমাৰসম্ভৱ, ভাগৱত আৰু হনুমান চলিছাৰ কাহিনীৰ ওপৰত আধাৰিত।ফাড় চিত্ৰকলাৰ কলাসম্পদক পৰম্পৰাগতভাৱে কেৱল যোশী সমাজেহে চৰ্চা কৰিছিল। কিন্তু ১৯৬০ চনত শ্ৰী লাল যোশীয়ে *যোশী কলা কেন্দ্ৰ* নামৰ বিদ্যালয় এখন প্ৰতিষ্ঠা কৰি এই কলা প্ৰকাৰ ন- শিকাৰুসকলক শিকোৱাৰ উদ্দেশ্যে আৰম্ভ কৰে। আজি এই বিদ্যালয়খন চিত্ৰশালা নামেৰে জনাজাত আৰু ৰাজস্থানৰ ভিলৱাৰা চহৰত অৱস্থিত।
## তথ্য সূত্ৰ

শ্ৰেণী:চিত্ৰ শৈলী
লেই টিংজি

**লেই টিংজি** (চীনা: 雷挺婕; পিনইন: Léi Tǐngjié, জন্ম ১৩ মাৰ্চ ১৯৯৭) এগৰাকী চীনা দবা খেলুৱৈ। আন্তৰ্জাতিক দবা মহাসংঘই তেওঁক গ্ৰেণ্ডমাষ্টাৰ উপাধি প্ৰদান কৰিছে। তেওঁ ২০২১ চনৰ মহিলা গ্ৰেণ্ড ছুইচ চেম্পিয়ন, ২০১৭ চনৰ চীনৰ মহিলা ৰাষ্ট্ৰীয় চেম্পিয়ন আৰু ২০২২–২৩ মহিলা কেণ্ডিডেটচ বিজয়ী।
লেইয়ে ২০১৭ চনত ১৯ বছৰ বয়সত গ্ৰেণ্ডমাষ্টাৰ উপাধি লাভ কৰে আৰু কিশোৰী অৱস্থাতে এই উপাধি লাভ কৰা ষষ্ঠ মহিলা খেলুৱৈৰূপে পৰিগণিত হয়।
### কৰ্মজীৱন
২০১৪ চনত, লেইয়ে ৱুক্সিত অনুষ্ঠিত চতুৰ্থ চীন মহিলা মাষ্টাৰ্ছ টুৰ্ণামেন্টত  টাইব্ৰেকৰ ভিত্তিতজু ৱেনজুনক পৰাস্ত কৰে।[ সেই বছৰতে আন্তৰ্জাতিক দবা সংস্থা (চমুকৈ ফিদে)ই তেওঁক মহিলা গ্ৰেণ্ডমাষ্টাৰ (WGM) উপাধি প্ৰদান কৰে। ২০১৫ চনত, লেই মস্ক’ ওপেনৰ মহিলা শাখাৰ বিজয়ী হয়, য'ত তেওঁ বিশ্ব জুনিয়ৰ গাৰ্লছ চেম্পিয়ন আলেক্সাণ্ড্ৰা গৰ্যাচকিনাক পৰাস্ত কৰে। 

লেইয়ে ২০১৫ চনৰ মহিলা বিশ্ব দবা চেম্পিয়নশিপত অংশ লৈছিল, পিছে তেওঁ দ্বিতীয় ৰাউণ্ডত শীৰ্ষ বাচনিৰ খেলুৱৈ হাম্পি কোনেৰুৰ বিপক্ষে পৰাস্ত হয়। ডিচেম্বৰ ২০১৫ চনত, তেওঁ ৩২তম বোব্লিংগেন আন্তঃৰাষ্ট্ৰীয় ওপেনত ৭/৯ পইন্ট স্ক’ৰ কৰি আলেক্সাণ্ডাৰ জুবাৰেভ, অলেক্সাণ্ডৰ বৰ্টনিক, জুৰে স্কোবাৰনে আৰু মাক্সিমিলিয়ান নিফৰ সৈতে প্ৰথম স্থান অধিকাৰ কৰে।

২০১৬ চনত, তেওঁ ডুবাইত অনুষ্ঠিত এছিয়ান নেচনছ কাপৰ মহিলা বিভাগত সোণৰ পদক বিজয়ী চীন দলৰ সদস্য আছিল। মাৰ্চ ২০১৭ চনত, লেইয়ে পূৰ্ণ গ্ৰেণ্ডমাষ্টাৰ (GM) উপাধি লাভ কৰে।

জুন মাহত, তেওঁ ৱুক্সিত অনুষ্ঠিত ছষ্ঠ চীন মহিলা মাষ্টাৰ্ছ টুৰ্ণামেন্টত জয়ী হয়, য'ত তেওঁ মহিলা বিশ্ব চেম্পিয়ন তেন জংঝিক পৰাস্ত কৰে। ডিচেম্বৰ মাহত, লেইয়ে ৰিয়াদত অনুষ্ঠিত মহিলা বিশ্ব ৰেপিড দবা চেম্পিয়নশিপত ৰূপৰ পদক লাভ কৰে।

জানুৱাৰী ২০১৮ চনত, লেইয়ে ৪৩তম ছেভিল্লা আন্তঃৰাষ্ট্ৰীয় দবা ওপেন জয় কৰে । অতি উচ্চ-স্তৰৰ এই ওপেন টুৰ্ণামেন্টখন  এগৰাকী মহিলা খেলুৱৈয়ে জয় কৰাটো আছিল এক বৃহৎ সাফল্য।

তেওঁ ২০২১ চনৰ ফিদে মহিলা গ্ৰেণ্ড ছুইচ টুৰ্ণামেন্ট জয় কৰি ২০২২-২৩ চনৰ মহিলা কেণ্ডিডেটছ টুৰ্ণামেন্টত স্থান নিশ্চিত কৰে।

এপ্ৰিল ২০২৩ চনত, লেইয়ে মহিলা কেণ্ডিডেটছ টুৰ্ণামেন্ট ২০২২-২৩ জয় কৰে, য'ত তেওঁ তেন জংঝিক ৩½–১½ স্ক’ৰেৰে পৰাস্ত কৰে, মুঠ পাঁচখন খেলৰ মেচত তেওঁ বিজয়ী হয়। জুলাই ২০২৩ চনত, লেইয়ে বৰ্তমানৰ মহিলা বিশ্ব চেম্পিয়ন জু ৱেনজুনৰ বিৰুদ্ধে বিশ্ব মুকুটৰ বাবে তীব্ৰ প্ৰতিদ্বন্দ্বিতা আগবঢ়ায় , কিন্তু  দ্বাদশ গেমত পৰাজিত হৈ মূৰকত তেওঁ বঞ্চিত হয়।

## তথ্যসূত্ৰ

শ্ৰেণী:বিশ্বৰ মহিলা দবা খেলুৱৈ
শ্ৰেণী:গ্ৰেণ্ডমাষ্টাৰ
শ্ৰেণী:বিশ্বৰ দবা খেলুৱৈ
তাৰা (হিন্দু দেৱী)

**তাৰা** (সংস্কৃত: तारा) হিন্দু ধৰ্ম বিশ্বাসত সুখ আৰু ৰক্তক্ষৰণৰ দেৱী। নেপাল আৰু তিব্বতত তেওঁক "জ্ঞানৰ দেৱী" বুলি জনা যায়। তাৰা বৃহস্পতি গ্ৰহক প্ৰতিনিধিত্ব কৰা হিন্দু দেৱতা বৃহস্পতিৰ পত্নী। কিছুমান পুৰাণৰ মতে তাৰাই চন্দ্ৰৰ ঔৰসত বুধ গ্ৰহক প্ৰতিনিধিত্ব কৰা হিন্দু দেৱতা বুধ নামৰ এজন সন্তানৰ জন্ম দিছিল বা মাতৃ হৈছিল আৰু বৃহস্পতিৰ ঔৰসত কচ নামৰ এটি পুত্ৰ সন্তান জন্ম দিছিল।

## কিংবদন্তি
তাৰা দেৱতাৰ গুৰু বৃহস্পতিৰ পত্নী। তেওঁৰ স্বামীয়ে বেছিভাগ সময় দেৱতাৰ সমস্যা আৰু কৰ্ম কৰি অতিবাহিত কৰিছিল সেয়ে তেওঁৰ পত্নী তাৰাই অনুভৱ কৰিছিল যে তেওঁক স্বামীয়ে আওকাণ কৰিছে। এদিন চন্দ্ৰৰ পতিনিধিত্বমূলক দেৱতা চন্দ্ৰদেৱ বৃহস্পতিৰ ঘৰলৈ আহিল। তাতে তেওঁ তাৰাক দেখি তেওঁৰ সৌন্দৰ্য্যত মোহিত হৈ পৰিল। চন্দ্ৰই তাৰাৰ ওপৰত সন্মোহনী বিদ্যা ব্যৱহাৰ কৰি তাৰাক প্ৰেমত আবদ্ধ কৰি লৈ যায়।

এই কথাত বৃহস্পতি ক্ষুব্ধ হৈ চন্দ্ৰৰ ওচৰত পত্নী তাৰাক ঘূৰাই দিবলৈ দাবী জনায়। চন্দ্ৰই বৃহস্পতিক ক’লে যে তৰা তেওঁৰ সৈতে সুখী আৰু সন্তুষ্ট। তেওঁ প্ৰশ্ন কৰিলে যে এজন বুঢ়া দেৱতা কেনেকৈ এগৰাকী যুৱতীৰ স্বামী হ’ব পাৰে। ইয়াৰ ফলত বৃহস্পতি অধিক বিৰক্ত হৈছিল আৰু তেওঁ চন্দ্ৰক যুদ্ধৰ বাবে সকীয়াই দিছিল। ইন্দ্ৰ আৰু অন্যান্য দেৱতাসকলে যুদ্ধ কৰিবলৈ সমবেত হৈছিল। চন্দ্ৰই তাৰাক ঘূৰাই দিবলৈ সাজু হোৱা নাছিল আৰু তেওঁ অসুৰ আৰু তেওঁলোকৰ গুৰু শুক্ৰৰ পৰা সহায় লৈছিল। দেৱতাসকলক সহায় কৰিছিল শিৱ আৰু তেওঁৰ সঙ্গীসকলে। দেৱ আৰু অসুৰে যুদ্ধ কৰিবলৈ ওলাইছিল যদিও সৃষ্টিকৰ্তা দেৱতা ব্ৰহ্মাই তেওঁলোকক বাধা দি চন্দ্ৰক তৰাক ঘূৰাই দিবলৈ সন্মত কৰে। কিছুমান সংস্কৰণৰ মতে এই সাম্ভাব্য যুদ্ধখন শিৱই বন্ধ কৰিছিল।

কিছুসময়ৰ পাছত বৃহস্পতিয়ে তাৰাৰ গৰ্ভৱতী বুলি গম পাই শিশুটিৰ পিতৃ কোন বুলি প্ৰশ্ন কৰে। কিন্তু তাৰা নিমাত হৈ থাকিল। ল’ৰাটো জন্ম হোৱাৰ পিছত চন্দ্ৰ আৰু বৃহস্পতি দুয়োজনে নিজকে পিতৃ বুলি দাবী কৰিছিল। অৱশেষত তাৰাই প্ৰকাশ কৰে যে এয়া চন্দ্ৰৰ পুত্ৰ। এই সন্তানটোৰ নাম বুধ ৰখা হয়।

## তথ্য সংগ্ৰহ

শ্ৰেণী:হিন্দু দেৱী
জেৰুছা ঝিৰাদ

**জেৰুছা জেকব ঝিৰাদ** এফআৰচিঅ'জি, এমবিই (; ২১ মাৰ্চ ১৮৯১ - ২ জুন ১৯৮৪) হ'ল এগৰাকী ভাৰতীয় চিকিৎসক।

## প্ৰাৰম্ভিক জীৱন আৰু শিক্ষা
ঝিৰাদৰ জন্ম কৰ্ণাটকৰ শিৱমোগ্গাত। তেওঁ বেনে ইজৰাইল ইহুদী সম্প্ৰদায়ৰ সদস্য আছিল। তেওঁ পুনে হাইস্কুলত পঢ়িছিল, তাৰ পিছত বোম্বাইৰ গ্ৰাণ্ট মেডিকেল কলেজ, য'ত তেওঁ ১৯১২ চনত এল. এম. এছ. ডিপ্লোমা সৈতে মেডিচিন এণ্ড চাৰ্জাৰীত অনুজ্ঞাপত্ৰ লাভ কৰিছিল। তেওঁ আছিল বিদেশত অধ্যয়ন কৰিবলৈ ভাৰত চৰকাৰৰ পৰা বৃত্তি লাভ কৰা প্ৰথম গৰাকী মহিলা। ইংলেণ্ডত তেওঁ লণ্ডন স্কুল অৱ মেডিচিন ফৰ উইমেনত (ৰয়েল ফ্ৰী হস্পিতালত ভিত্তি কৰি) অধ্যয়ন কৰে, ১৯১৭ চনত লণ্ডন বিশ্ববিদ্যালয়ৰ পৰা মেডিচিনত স্নাতক আৰু অস্ত্ৰোপচাৰত স্নাতক (এম বি বি এছ) হিচাপে পুনৰ যোগ্যতা অৰ্জন কৰে আৰু ১৯১৯ চনত মিডৱাইফাৰী এণ্ড ডিজিজ অৱ উইমেনত ডক্টৰেট ডিগ্ৰী (এম.ডি.) লাভ কৰে। প্ৰসূতি আৰু স্ত্ৰীৰোগ বিশেষজ্ঞ হিচাপে‍ তেওঁ ১৯১৭ চনত লণ্ডনৰ এলিজাবেথ গেৰেট এণ্ডাৰছন হাস্পতালত হাউচ চাৰ্জন হিচাপে কাম কৰিছিল আৰু ১৯১৮ চনত ভাৰতলৈ উভতি অহাৰ আগতে বাৰ্মিংহাম মেটাৰ্নিটি হাস্পতালত কাম কৰিছিল।

প্ৰথম বিশ্বযুদ্ধৰ সময়ত ইংলেণ্ডত পঢ়ি থকাৰ সময়ত ঝিৰাদ লণ্ডনৰ এলিজাবেথ গেৰেট এণ্ডাৰছন হাস্পতালত প্ৰসূতি সহায়ক আৰু হাউচ চাৰ্জন, আৰু বাৰ্মিংহামৰ প্ৰসূতি চিকিৎসালয়ত হাউচ চাৰ্জন আছিল। ১৯২০ চনৰ ভিতৰত ভাৰতলৈ উভতি আহি তেওঁ কিছু সময়ৰ বাবে দিল্লীৰ লেডী হাৰ্ডিং হাস্পতালত প্ৰসূতি বিশেষজ্ঞ আছিল। ১৯২০ চনৰ পৰা ১৯২৪ চনলৈ বঙাইগাঁৱৰ প্ৰসূতি চিকিৎসালয়ত ভাৰপ্ৰাপ্ত চিকিৎসা বিষয়া আছিল।১৯২৫ চনৰ পৰা ১৯২৮ চনলৈকে তেওঁ মুম্বাইৰ কামা হাস্পতালৰ কৰ্মচাৰী হিচাপে কাম কৰিছিল আৰু ১৯২৯ চনৰ পৰা ১৯৪৭ চনলৈকে চিকিৎসা ভাৰপ্ৰাপ্ত বিষয়া হিচাপে কাৰ্যনিৰ্বাহ কৰিছিল।

১৯৩১ চনত ঝিৰাদক শান্তিৰ ন্যায়াধীশ হিচাপে নিযুক্তি দিয়া হয়। ১৯৩৪ চনত বিহাৰৰ ভূমিকম্পৰ পৰা ৰক্ষা পোৱা লোকসকলক চিকিৎসা সাহায্য প্ৰদান কৰিছিল। ১৯৩৭ আৰু ১৯৩৮ চনত বোম্বাইত মাতৃৰ মৃত্যুৰ পৰিসংখ্যাগত অধ্যয়ন কৰে। তেওঁ বম্বে প্ৰসূতি আৰু স্ত্ৰীৰোগবিজ্ঞান সমিতিৰ প্ৰতিষ্ঠাপক সদস্য আৰু সভানেত্ৰী আছিল, আৰু ভাৰতীয় প্ৰসূতি আৰু স্ত্ৰীৰোগবিজ্ঞান সমিতিৰ ফেডাৰেচন (FOGSI)ৰ সভানেত্ৰী আছিল। ১৯৪৭ চনৰ পৰা ১৯৫৭ চনলৈকে এছ’চিয়েশ্যন অৱ মেডিকেল উইমেন ইন ইণ্ডিয়া (এ. এম. ডব্লিউ. আই.)ৰ  সভাপতি আছিল। অপৰিকল্পিত গৰ্ভাৱস্থা সীমিত কৰিবলৈ যৌন শিক্ষা আৰু সুস্থ বিনোদনৰ বিকল্পৰ সপক্ষে লিখিছিল। ১৯৫০ চনত মাদ্ৰাজত অনুষ্ঠিত হোৱা ষষ্ঠ সৰ্বভাৰতীয় প্ৰসূতি আৰু স্ত্ৰীৰোগ কংগ্ৰেছৰ সভাপতিত্ব কৰে।

ঝিৰাদ প্ৰগতিশীল ইহুদী ধৰ্মৰ পথ প্ৰদৰ্শকও আছিল; ইহুদী ধৰ্মীয় সংঘত (জে আৰ ইউ) মিশ্ৰিত লিংগৰ প্ৰাৰ্থনাত অংশগ্ৰহণ কৰাৰ পিছত তেওঁ মুম্বাইলৈ উভতি যায় আৰু ১৯২৫ চনত ভগ্নী লিয়াৰ সৈতে বেনে ইজৰাইলৰ মাজত জে আৰ ইউৰ সৈতে জড়িত এখন মণ্ডলী প্ৰতিষ্ঠা কৰে।

## সন্মান
১৯৪৫ চনত ঝিৰাদক ব্ৰিটিছ চৰকাৰে এম বি ই প্ৰদান কৰে। ১৯৪৭ চনত ৰয়েল কলেজ অৱ অব্ষ্টেট্ৰিচিয়ানছ এণ্ড গাইনেক’লজিষ্টৰ ফেল' নিৰ্বাচিত হয়। ১৯৬৬ চনত তেওঁক পদ্মশ্ৰী সন্মান প্ৰদান কৰা হৈছিল। শুক্ৰৰ গহ্বৰ ঝিৰাদৰ নাম তেওঁৰ নামেৰে ৰখা হৈছিল।

## ব্যক্তিগত জীৱন
১৯৭৫ চনত ঝিৰাদে এখন চুটি আত্মজীৱনী লিখিছিল, য’ত তেওঁৰ ভতিজীৰ জীৱনী ‘এ ড্ৰিম ৰিয়েলাইজড: বায়’গ্ৰাফী অৱ ড° জেৰুছা জে ঝিৰাদ’ (১৯৯০)ৰ বিষয়ে অৱগত কৰা হৈছিল। ১৯৮৪ চনত ৯৩ বছৰ বয়সত তেখেতৰ মৃত্যু হয়।

## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
জুন মালিয়া

**জুন মালিয়া (****)** এগৰাকী ভাৰতীয় অভিনেত্ৰী৷ তেওঁ প্ৰধানকৈ বাংলা ভাষাৰ চিনেমা আৰু টেলিভিছনত কাম কৰে। তেওঁ এগৰাকী সমাজসেৱক আৰু পশ্চিম বংগ মহিলা আয়োগৰ সদস্য। ২০২১ চনত তেওঁ মেদিনীপুৰ সমষ্টিৰ পৰা পশ্চিম বংগ বিধানসভাৰ সদস্য হিচাপে তেওঁ নিৰ্বাচিত হয়। ২০২৪ চনত লোকসভা নিৰ্বাচনৰ বাবে তৃণমূল কংগ্ৰেছক প্ৰতিনিধিত্ব কৰি তেওঁ মিদনাপুৰ লোকসভাৰ পৰা নিৰ্বাচিত হৈছিল। তেওঁৰ দাৰ্জিলিঙত জন্ম হৈছিল৷ তেওঁৰ স্বামী সৌৰভ চট্টোপাধ্যায়৷

## চলচ্চিত্ৰপুঞ্জী

১. *লাঠী* (১৯৯৬)
২. *হোতাত বৃষ্টি* (১৯৯৮)
৩. *বৰ ক'নে* (২০০২)
৪. *নীল নিৰ্জানে* (২০০৩)
৫. *আমাৰ মায়াৰ শপাঠ* (২০০৩)
৬. *বং সংযোগ* (২০০৬)
৭. *শিকাৰ* (২০০৬)
৮. *পোডোখেপ* (২০০৭)
৯. *প্ৰেমৰ গীত* (২০০৮)
১০. *ৰক্তমুখী নীলা - এটা হত্যাৰ ৰহস্য* (২০০৮)
১১. *প্ৰেম বিভ্ৰাত* (২০১২)
১২. *হাতত বিষোণ ভালো লাগছে* (২০১২)
১৩. *সবধান পঞ্চ আচ্চে* (২০১২)
১৪. *কিশোৰ ইয়াৰী কথা* (২০১২)
১৫. *অভিশ্বপটো নাইট* (২০১৪)
১৬. *এবাৰ শ্বাবৰ* (২০১৫)
১৭. *হৰ হৰ ব্যুমকেশ* (২০১৫)
১৮. *একলা চালো* (২০১৫)
১৯. *ছেশ অংকা* (২০১৫)
২০. *জুলফিকাৰ* (২০১৬)
২১. *ৰোমান্টিক নয়* (২০১৬)
২২. *মেৰী প্যায়াৰী বিন্দু* (২০১৭)
২৩. *পোৰোবাশ্বিনী* (২০১৭)
২৪. *চুৱেটাৰ* (২০১৯)
* *মিটিন মাছি* (২০১৯)
* *কিশ্মিছ* (২০২২)
* *খেলা জোখোন* (২০২২)

## তথ্যসূত্ৰ

শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
শ্ৰেণী:বঙালী অভিনেত্ৰী
শ্ৰেণী:ভাৰতীয় অভিনয় শিল্পী
শ্ৰেণী:জীৱিত ব্যক্তি
শ্ৰেণী:বঙালী চলচ্চিত্ৰৰ অভিনেত্ৰী
## বাহ্যিক সংযোগ
*
বিনিয়োগ

বিনিয়োগ(Investing ) হৈছে অৰ্থনৈতিক উন্নতি আৰু ব্যক্তিগত সম্পদ বৃদ্ধিৰ এক গুৰুত্বপূৰ্ণ আহিলা। ইয়াৰ ইতিহাস বহু পুৰণি, আৰু ইয়াৰ বিকাশৰ ধাৰা বিভিন্ন সমাজ আৰু সংস্কৃতিৰ মাজেৰে আগবাঢ়িছে। আজিৰ আধুনিক বিনিয়োগৰ ধাৰণাই মধ্যযুগীয় ইছলামিক বিশ্বৰ **কিৰাদ** (Qirad)ৰ দৰে প্ৰাচীন পদ্ধতিৰ পৰা আৰম্ভ হৈছে। 

### বিনিয়োগৰ প্ৰকাৰ আৰু কৌশল

#### মূল্য বিনিয়োগ (Value Investing)
মূল্য বিনিয়োগত বিনিয়োগকাৰীয়ে কম মূল্যত বিক্ৰী হৈ থকা সম্পত্তি কিনে আৰু উচ্চ মূল্যত বিক্ৰী কৰে। ইয়াত বিনিয়োগকাৰীয়ে কোম্পানীৰ আৰ্থিক প্ৰতিবেদনৰ বিশ্লেষণ কৰি প্ৰতিভূতিৰ মূল্যাংকন কৰে। ইয়াৰ বাবে **ইয়াৰ্ণিংছ পাৰ শ্বেয়াৰ (EPS)**, **বিক্ৰী বৃদ্ধি** আদিৰ দৰে হিচাপকৰণৰ অনুপাত ব্যৱহাৰ কৰা হয়।

* **উদাহৰণ**: ৱাৰেন বাফেট আৰু বেঞ্জামিন গ্ৰাহাম মূল্য বিনিয়োগৰ উল্লেখযোগ্য উদাহৰণ।
* **গুৰুত্বপূৰ্ণ অনুপাত**:
** **P/E অনুপাত (Price-to-Earnings Ratio)**: ইয়াত শ্বেয়াৰৰ মূল্যক EPSৰে হৰণ কৰা হয়। কম P/E অনুপাতৰ শ্বেয়াৰ সাধাৰণতে কম মূল্যত বিক্ৰী হৈ থাকে।
** **P/B অনুপাত (Price-to-Book Ratio)**: ইয়াত শ্বেয়াৰৰ মূল্যক কোম্পানীৰ নেট সম্পত্তিৰে হৰণ কৰা হয়।

#### বৃদ্ধি বিনিয়োগ (Growth Investing)
বৃদ্ধি বিনিয়োগত বিনিয়োগকাৰীয়ে ভৱিষ্যতে উচ্চ লাভৰ সম্ভাৱনা থকা কোম্পানীৰ শ্বেয়াৰ কিনে। ইয়াত মূল লক্ষ্য হৈছে মূলধনৰ增值 (Capital Appreciation)। বৃদ্ধি বিনিয়োগৰ বাবে সাধাৰণতে উচ্চ P/E অনুপাতৰ শ্বেয়াৰ বাছনি কৰা হয়।

* **উদাহৰণ**: থমাছ ৰ’ৱে প্ৰাইচ জুনিয়ৰে ১৯৫০ চনত বৃদ্ধি বিনিয়োগৰ ধাৰণাটো জনপ্ৰিয় কৰিছিল।

#### মমেন্টাম বিনিয়োগ (Momentum Investing)
মমেন্টাম বিনিয়োগত বিনিয়োগকাৰীয়ে বৰ্তমান উৰ্ধ্বমুখী ট্ৰেণ্ড থকা শ্বেয়াৰ কিনে আৰু ট্ৰেণ্ড কমি যোৱাৰ লগে লগে বিক্ৰী কৰে। ইয়াত ট্ৰেণ্ড লাইন, মুভিং এভাৰেজ আদি ব্যৱহাৰ কৰা হয়।

#### ডলাৰ কষ্ট এভাৰেজিং (Dollar-Cost Averaging, DCA)
DCA হৈছে এক নিৰ্দিষ্ট সময়ৰ অন্তৰালত একেটা পৰিমাণৰ টকা বিনিয়োগ কৰা। ইয়াৰ দ্বাৰা চমু সময়ৰ বজাৰৰ অস্থিৰতাৰ প্ৰভাৱ কমি যায়। উদাহৰণস্বৰূপে, যদি এজন বিনিয়োগকাৰীয়ে প্ৰতি মাহে ৫০০বিনিয়োগকৰেআৰুবাৰ্ষিক১০২.৫ নিযুততকৈও বেছি হ’ব।
----

### আধুনিক বিনিয়োগৰ নতুন ধাৰা

#### মাইক্ৰ’-ইনভেষ্টিং ([https://profitjournal.org/what-is-investing-money/ Micro-Investing] )
মাইক্ৰ’-ইনভেষ্টিংৰ দ্বাৰা সৰু সৰু পৰিমাণৰ টকা বিনিয়োগ কৰিব পাৰি। ইয়াত বিশেষকৈ নতুন বিনিয়োগ কাৰী আৰু সীমিত আয়ৰ লোকসকলৰ বাবে বিনিয়োগ সহজলভ্য কৰা হয়।

#### ভেঞ্চাৰ কেপিটেল (Venture Capital)
ভেঞ্চাৰ কেপিটেল হৈছে উচ্চ বৃদ্ধিৰ সম্ভাৱনা থকা ব্যক্তিগত কোম্পানীত বিনিয়োগ কৰা। ইয়াত ঝুঁকি বেছি, কিন্তু সফল হ’লে লাভো বেছি।
----

### বিনিয়োগৰ মূল্যাংকন (Investment Valuation)
বিনিয়োগৰ সঠিক মূল্যাংকন কৰিবলৈ কিছুমান গুৰুত্বপূৰ্ণ মেট্ৰিক ব্যৱহাৰ কৰা হয়:

* **মুক্ত নগদ প্ৰবাহ (Free Cash Flow)**: ইয়াত কোম্পানীয়ে উৎপন্ন কৰা নগদ ধনৰ পৰিমাণ জোখা হয়।
* **ঋণ-ইকুইটি অনুপাত (Debt-to-Equity Ratio)**: ইয়াত কোম্পানীৰ ঋণ আৰু ইকুইটিৰ অনুপাত জোখা হয়। উচ্চ অনুপাতই উচ্চ ঝুঁকি সূচায়।

----বিনিয়োগৰ জগতখন বহু পুৰণি আৰু ইয়াৰ বিকাশৰ ধাৰা বিভিন্ন সমাজৰ মাজেৰে আগবাঢ়িছে। মূল্য বিনিয়োগ, বৃদ্ধি বিনিয়োগ, মমেন্টাম বিনিয়োগ, ডলাৰ কষ্ট এভাৰেজিং আদি বিভিন্ন কৌশলৰ দ্বাৰা বিনিয়োগকাৰীয়ে নিজৰ লক্ষ্য আৰু ঝুঁকি সহনশীলতা অনুসৰি বিনিয়োগ কৰিব পাৰে। সঠিক জ্ঞান আৰু বিশ্লেষণৰ দ্বাৰা বিনিয়োগকাৰীয়ে সফলতাৰ মাৰ্গত আগবাঢ়িব পাৰে।

= তথ্যসূত্ৰসমূহ: =

* What is Investing Money?  from Profitjournal.org
বকুল দেৱী

**বকুল দেৱী** (তেলুগু: వకుళా దేవి, ৰোমানীকৃত: Vakuḷā dēvi, সংস্কৃত: वकुलदेवी, ৰোমানীকৃত: Vakuladevī) বিষ্ণুৰ এটা অৱতাৰ হিন্দু দেৱতা ভেংকটেশ্বৰৰ পোষক-মাতৃ। তিৰুমালাৰ কিংবদন্তি অনুসৰি বকুলা দেৱীৰ আখ্যান দ্বাপৰ যুগৰ পৰাই আৰম্ভ হৈছে। কিংবদন্তি অনুসৰি বিষ্ণুৰ অৱতাৰ কৃষ্ণৰ সৈতে লক্ষ্মীৰ অৱতাৰ ৰুক্মিণীৰ বিবাহ দেখাৰ সৌভাগ্য লাভ নকৰিব বাবে পোষক মাতৃ যশোদাই তেওঁক অভিযোগ কৰিছিল। এই কথাত কৃষ্ণই মাতৃক আশ্বাস দিয়ে যে কলিযুগত লক্ষ্মীৰ এটা অৱতাৰৰ সৈতে তেওঁৰ বিবাহ চাবলৈ যশোদাই সুযোগ লাভ কৰিব।

কলিযুগত বিষ্ণুৱে ভেংকটেশ্বৰৰ ৰূপত অৱতাৰ গ্ৰহণ কৰে আৰু কৃষ্ণৰ পোষক মাতৃ যশোদায়ো ভেংকটেশ্বৰৰ পোষক মাতৃ বকুল দেৱী হিচাপে পুনৰ জনম লাভ কৰে। কৃষ্ণই দিয়া প্ৰতিশ্ৰুতি অনুসৰি আকাশ ৰজা আৰু ৰাণী ধৰণীৰ কন্যা লক্ষ্মীৰ অৱতাৰ পদ্মাৱতীৰ সৈতে ভেংকটেশ্বৰৰ বিয়াৰ ব্যৱস্থা কৰা হয়।

## বকুল দেৱী মন্দিৰ, তিৰুপতি
অন্ধ্ৰ প্ৰদেশৰ তিৰুপতি চহৰত বকুল দেৱীৰ মন্দিৰ আছে। ৩০০০ খ্ৰীষ্টপূৰ্বত প্ৰতিষ্ঠা হোৱাৰ তিৰুপতি চহৰত ৫০০০ বছৰ আগতে এই মন্দৰটো নিৰ্মাণ কৰা হৈছিল আৰু ৩০০ বছৰ আগতে ১৭ শতিকাত ইয়াক ধ্বংস কৰা হৈছিল আৰু ২০১১ খ্ৰীষ্টাব্দৰ পৰা ২০২২ খ্ৰীষ্টাব্দৰ ভিতৰত মন্দিৰটো পুনৰ নিৰ্মাণ কৰা হৈছিল। তিৰুমালাৰ পৰা ১০ কিলোমিটাৰ আৰু তিৰুচানুৰৰ পৰা ৫ কিলোমিটাৰ দূৰত্বত অৱস্থিত এই মন্দিৰটোৰ বাবে ৫০ একৰ মাটি উচৰ্গা কৰা হৈছে। এই মন্দিৰটো এনেদৰে নিৰ্মাণ কৰা হৈছিল যে বকুল দেৱীৰ মুখখন সাতটা পাহাৰৰ ফালে মুখ কৰি থাকে, য’ত তেওঁৰ পোষক পুত্ৰ ভেংকটেশ্বৰ বাস কৰে।

তিৰুমালাত ভেংকটেশ্বৰৰ আগতে প্ৰথমে বকুলা দেৱীক নৈবদ্য অৰ্পণ কৰা হয়।

## তথ্য সংগ্ৰহ

শ্ৰেণী:হিন্দু দেৱী
ৰাজকীয় থাই সাধাৰণ প্ৰতিলিপি ব্যৱস্থা

ৰাজকীয় জেনেৰেল চিষ্টেম অৱ ট্ৰান্সক্ৰিপশ্যন (**আৰ. টি. জি. এছ.**) হৈছে লেটিন বৰ্ণমালা থাই শব্দসমূহ  কৰাৰ বাবে চৰকাৰী প্ৰণালী। 1917 চনৰ আৰম্ভণিতে থাইলেণ্ডৰ ৰয়েল ইনষ্টিটিউটৰ দ্বাৰা ইয়াক প্ৰকাশ কৰা হৈছিল, যেতিয়া থাইলেণ্ডক ছিয়াম বুলি কোৱা হৈছিল।

ইয়াক পথৰ চিহ্ন আৰু চৰকাৰী প্ৰকাশনসমূহত ব্যৱহাৰ কৰা হয় আৰু থাইৰ বাবে প্রতিলিপি মানদণ্ডৰ নিকটতম পদ্ধতি, কিন্তু ইয়াৰ ব্যৱহাৰৰ ক্ষেত্ৰত আনকি চৰকাৰৰ দ্বাৰাও অসঙ্গতি আছে। এই ব্যৱস্থাটো ISO 11940-2 ৰ দ্বাৰা সংজ্ঞায়িত ব্যৱস্থাৰ সৈতে প্ৰায় একে।
## উৎস
সুশীলা গণেশ মাৱালংকাৰ

**সুশীলা গণেশ মাৱালংকৰ** (, ৪ আগষ্ট ১৯০৪ – ১১ ডিচেম্বৰ ১৯৯৫) এগৰাকী ভাৰতীয় স্বাধীনতা সংগ্ৰামী আছিল৷ ১৯৫৬ চনত আহমেদাবাদৰ পৰা বিনা প্ৰতিদ্বন্দ্বিতাৰে তেওঁ ১ নং লোকসভালৈ নিৰ্বাচিত হয়৷
## প্ৰাথমিক জীৱন
তেওঁ ১৯০৪ চনৰ ৪ আগষ্টত বম্বেত জন্মগ্ৰহণ কৰিছিল৷ তেওঁৰ পিতৃ আছিল ৰামকৃষ্ণ গোপীনাথ গুৰজাৰ দট্ৰে৷ তেওঁ স্কুলীয়া শিক্ষা প্ৰাক্-মেট্ৰিক পৰ্যায়লৈকে কৰিছিল।
## কৰ্মজীৱন
মাৱালংকৰে ভাৰতীয় স্বাধীনতা আন্দোলনত সক্ৰিয় অংশ লৈছিল আৰু মহাত্মা গান্ধীৰ আহ্বানত ১৯৪২ চনত ভাৰত ত্যাগ আন্দোলনত অংশগ্ৰহণ কৰিছিল, যাৰ ফলত তেওঁক ব্ৰিটিছ কৰ্তৃপক্ষই কাৰাগাৰত বন্দী কৰিছিল।[2] ১৯৫৩ চনৰ জুন মাহত অনুষ্ঠিত হোৱা দ্বিতীয় ৰাণী এলিজাবেথৰ ৰাজ অভিষেকত অংশগ্ৰহণ কৰে।

১৯৫৬ চনৰ ফেব্ৰুৱাৰী মাহত গণেশ মাৱালংকাৰৰ মৃত্যুৰ পিছত আহমেদাবাদৰ আসনৰ বাবে উপ-নিৰ্বাচন হয়। ভাৰতীয় জাতীয় কংগ্ৰেছে সুশীলা মাৱালংকাৰ(তেওঁৰ পত্নী)ক নিৰ্বাচনত অৱতীৰ্ণ কৰোৱায়৷ আৰু এনেদৰেই তেওঁ প্ৰথম লোকসভালৈ বিনা বিৰোধিতাত নিৰ্বাচিত হয়।[3]পিছৰ বছৰত তেওঁৰ কাৰ্যকাল শেষ হয়।ভাগিনী সমাজৰ সভানেত্ৰী হিচাপেও তেওঁ কাৰ্যনিৰ্বাহ কৰিছিল আৰু অনেক সামাজিক সংগঠনৰ সদস্য আছিল। 
## ব্যক্তিগত জীৱন
১৯২১ চনৰ মাৰ্চ মাহত সুশীলাই গণেশ বাসুদেৱ মাৱালংকৰৰ সৈতে বিবাহপাশত আবদ্ধ হয়৷ তেওঁলোকৰ চাৰিজন পুত্ৰ সন্তান জন্ম হয়।গণেশ মাৱালংকাৰ লোকসভাৰ প্ৰথম অধ্যক্ষ হিচাপে পৰিগণিত হয়। ১৯৯৫ চনৰ ১১ ডিচেম্বৰত আহমেদাবাদত সুশীলা গণেশৰ মৃত্যু হয়।তেওঁলোকৰ পুত্ৰ পুৰুষোত্তম মাৱালংকাৰো সংসদ সদস্য আছিল।
## তথ্যসূত্ৰ

শ্ৰেণী:ভাৰতৰ স্বাধীনতা সংগ্ৰামী
শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
শ্ৰেণী:মৃত ব্যক্তি
শ্ৰেণী:মহাৰাষ্ট্ৰৰ ব্যক্তি
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:ভাৰতৰ নাৰী
ভানুমতী ৰাও

**ভানুমতী ৰাও** (; ৪ ডিচেম্বৰ ১৯২৩ – ১২ ফেব্ৰুৱাৰী ২০২২) 
এগৰাকী ভাৰতীয় শাস্ত্ৰীয় নৃত্যশিল্পী, শিক্ষয়িত্ৰী আৰু মঞ্চ অভিনেত্ৰী। তেওঁ ভাৰতীয় শাস্ত্ৰীয় নৃত্য কথকলি আৰু ভৰতনাট্যমৰ বিশেষজ্ঞ আৰু লগতে মালয়ালম ভাষাৰ থিয়েটাৰৰ মঞ্চ অভিনেত্ৰীও আছিল। পিছলৈ তেওঁ শাস্ত্ৰীয় নৃত্য আৰু সংগীত শিকায়। ২০১৯ চনত, তেওঁৰ জীৱনৰ ওপৰত আধাৰিত এখন তথ্যচিত্ৰ নিৰ্মাণ কৰা হয়, যিখনৰ পৰিচালক আছিল আৰ.ভি. ৰমণী।
## কৰ্মজীৱন
ৰাৱে সৰুতে নৃত্য অধ্যয়ন কৰিছিল যদিও ২৪ বছৰ বয়সত ভাৰত এৰি যুক্তৰাজ্যলৈ গৈ পুথিভঁৰাল বিজ্ঞান অধ্যয়ন কৰে। যুক্তৰাজ্যত থকাৰ সময়ত তেওঁ এগৰাকী পেছাদাৰী নৃত্যশিল্পী হিচাপে নিজৰ কেৰিয়াৰ আৰম্ভ কৰে, ভাৰতীয় শাস্ত্ৰীয় নৃত্যশিল্পী ৰাম গোপালৰ নেতৃত্বত গঠিত এটা নৃত্য দলৰ সদস্য হয়। ৰাম গোপালৰ দলৰ সদস্য হিচাপে তেওঁ ১৯৪০ চনত ভাৰত আৰু ইউৰোপ ভ্ৰমণ কৰি ভাৰতীয় শাস্ত্ৰীয় নৃত্য পৰিবেশন কৰে আৰু ঔপনিৱেশিক যুদ্ধৰ প্ৰচেষ্টাৰ বাবে ধন সংগ্ৰহত সহায় কৰে। কৃষ্ণ ৰাওৰ সৈতে বিবাহপাশত আবদ্ধ হোৱাৰ পিছত তেওঁ ১৯৫০ চনত নিউয়ৰ্কত বাস কৰিবলৈ লয় আৰু তাত তেওঁ বিশেষকৈ ভাৰতৰ প্ৰথম প্ৰধানমন্ত্ৰী জৱাহৰলাল নেহৰুকে ধৰি ভ্ৰমণকাৰী ভাৰতীয় কূটনীতিবিদ আৰু ৰাজনীতিবিদসকলৰ বাবে অনুষ্ঠান পৰিৱেশন কৰে। তেওঁ ভাৰতীয় শাস্ত্ৰীয় নৃত্যক আন্তঃৰাষ্ট্ৰীয় দৰ্শকৰ সৈতে পৰিচয় কৰাই দিয়াত সহায় কৰিছিল

ভাৰতে স্বাধীনতা লাভ কৰাৰ পিছত ৰাও ভাৰতলৈ উভতি আহে, আৰু নতুন দিল্লীত বাস কৰিবলৈ লয়, য'ত তেওঁ কথকলি আৰু ভাৰতনাট্যম শিকাবলৈ নৃত্য বিদ্যালয় প্ৰতিষ্ঠা কৰে। এই সময়ছোৱাত তেওঁ মালয়ালম ভাষাৰ থিয়েটাৰতো অভিনয় কৰিবলৈ আৰম্ভ কৰে আৰু প্ৰায়ে নিজেই মালয়ালম সাহিত্য আৰু গল্পৰ আধাৰত অভিনয়, পৰিচালনা আৰু চিত্ৰনাট্য লিখিছিল। ইয়াৰ পিছত তেওঁ বেংগালুৰুলৈ গুচি যায় আৰু তাত তেওঁ ধ্ৰুপদী ভাৰতীয় কৰ্ণাটকী সংগীতৰ বিষয়ে অধ্যয়ন কৰে। যদিও ১৯৯০ চনত তেওঁ নৃত্য পৰিবেশন বন্ধ কৰি দিছিল, তথাপিও তেওঁ জীৱনজুৰি, ৯০ বছৰলৈকে নৃত্যৰ অনুশীলন কৰি গৈছিল আৰু ২০১৬ চনত ৯২ বছৰ বয়সত ৰাৱে ভাৰতনাট্যম নৃত্য কৰা ভিডিঅ' ভাইৰেল হৈছিল।

## প্ৰসংগ

শ্ৰেণী:ভাৰতৰ থিয়েটাৰ ব্যক্তিত্ব
শ্ৰেণী:ভাৰতীয় মঞ্চ অভিনেত্ৰী
ইন্দিৰা অনন্ত মায়দেও

**ইন্দিৰা অনন্ত মায়দেও** () ভাৰতীয় জাতীয় কংগ্ৰেছৰ সদস্য হিচাপে প্ৰথম লোকসভাত পুনে-দক্ষিণক প্ৰতিনিধিত্ব কৰা এগৰাকী ভাৰতীয় সংসদ সদস্য আছিল।

## প্ৰাৰম্ভিক জীৱন
১৯০৩ চনৰ ৭ ছেপ্টেম্বৰত জন্মগ্ৰহণ কৰা মায়দেৱে ফাৰ্গুচন কলেজত পঢ়িছিল আৰু তাৰ পৰাই তেওঁ বিজ্ঞান শাখাত স্নাতক ডিগ্ৰী ডিগ্ৰী লাভ কৰিছিল।

## কৰ্মজীৱন
ভাৰতৰ স্বাধীনতা আন্দোলনৰ লগত মায়দেও সক্ৰিয়ভাৱে জড়িত আছিল। ভাৰতীয় জাতীয় কংগ্ৰেছ (আইএনচি)ৰ তেওঁ সদস্য আছিল। ১৯৩৩ চনত তেওঁ হৰিজন সেৱক সংঘৰ মহাৰাষ্ট্ৰ বিভাগত যোগদান কৰে। ইন্দিৰা মায়দেও সেইসময়ত পুনেত (তেতিয়াৰ বম্বেত) দলটোৰ আটাইতকৈ বিশিষ্ট মহিলা সদস্য আছিল৷ স্বাধীন ভাৰতৰ প্ৰথম সাধাৰণ নিৰ্বাচন অনুষ্ঠিত হোৱাৰ সময়ত কংগ্ৰেছে তেওঁক পুনে দক্ষিণ সমষ্টিৰ আনুষ্ঠানিক প্ৰাৰ্থী হিচাপে গ্ৰহণ কৰিছিল। তেওঁ প্ৰায় ৬৪% ভোট লাভ কৰি সমাজবাদী পাৰ্টিৰ প্ৰাৰ্থী শ্ৰীধৰ লিমায়েক পৰাস্ত কৰি সদনত পুনেৰ প্ৰথমগৰাকী মহিলা প্ৰতিনিধি হিচাপে পৰিগণিত হয়। সেইটো অভিলেখ এতিয়াও তেওঁৰ দখলতে আছে৷  সংসদৰ সদস্য হিচাপে তেওঁ লোকসভাত বিবাহ বিচ্ছেদ সম্পৰ্কে এখন বিধেয়ক আনিছিল যদিও সেইখনৰ বিষয়ে আলোচনা নহ’ল আৰু শেষত ম্যাদ উকলি গ’ল। ১৯৫২ চনত মায়দেও ভাৰতীয় ৰাষ্ট্ৰীয় ছাত্ৰ সংঘৰ সভাপতি হয়।

## ব্যক্তিগত জীৱন
১৯২৭ চনত ইন্দিৰা মায়দেৱে অনন্ত গোবিন্দ মায়দেওৰ সৈতে বিবাহপাশত আবদ্ধ হয়৷ তেওঁলোকৰ এজন পুত্ৰ আৰু তিনিগৰাকী কন্যা সন্তান জন্ম হয়।

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:ভাৰতৰ নাৰী
প্ৰতিভা আগৰৱালা

**প্ৰতিভা আগৰৱালা** (; জন্ম: ১০ আগষ্ট ১৯৩০) উত্তৰ প্ৰদেশৰ বাৰাণসীৰ এগৰাকী থিয়েটাৰ আৰ্কাইভিষ্ট, নাট্য অভিনেত্ৰী, চিত্ৰনাট্যকাৰ, পৰিচালক, লেখিকা আৰু অনুবাদক। কলকাতাৰ থিয়েটাৰ সংগ্ৰহ আৰু গৱেষণা প্ৰতিষ্ঠান নাট্য শোধ সন্থাৰ প্ৰতিষ্ঠাপক। তেওঁ সামগ্ৰিক অৱদানৰ বাবে সংগীত নাটক অকাডেমী বঁটা,  সাহিত্য অকাডেমি অনুবাদ বঁটা,উত্তৰ প্ৰদেশ সংগীত নাটক অকাডেমী, উত্তৰ প্ৰদেশ হিন্দী সংস্থা, মধ্যপ্ৰদেশ সাহিত্য পৰিষদ, ভাৰতীয় অনুবাদ পৰিষদৰ পৰা বঁটা লাভ কৰে।
## কেৰিয়াৰ
### থিয়েটাৰ
১৩ বছৰ বয়সত প্ৰতিভাই দাদাৰ নাটক ‘মহাৰানা প্ৰতাপ’ত মুখ্য চৰিত্ৰত অভিনয় কৰি থিয়েটাৰ অভিনয়ত প্ৰৱেশ কৰে। আচাৰ্য হাজাৰী প্ৰসাদ দ্বিবেদীৰ পৰিচালিত 'শতৰঞ্জ কে খিলাড়ী' কাহিনীৰ আধাৰত নিৰ্মিত নৃত্য নাটকত অভিনয় কৰি তেওঁ অধিক মনোযোগ আকৰ্ষণ কৰে। ১৯৪০ চনৰ শেষৰ ফালৰ পৰা ১৯৫০ চনৰ আৰম্ভণিলৈকে হিন্দী থিয়েটাৰৰ এগৰাকী আগশাৰীৰ নায়িকা হিচাপে আত্মপ্ৰকাশ কৰে। এই সময়ছোৱাত তেওঁ 'তৰুণ সংঘ'ৰ বেনাৰত আৰু পিছলৈ 'অনামিকা'ৰ বেনাৰত নাটক পৰিবেশন কৰিছিল। ১৯৫০ চনৰ শেষৰ পৰা ১৯৯০ চনৰ শেষলৈকে তেওঁ হিন্দী থিয়েটাৰ পৰিচালক আৰু নায়িকা হিচাপে অৰিহণা যোগায়। শ্যামানন্দ জালান, শিৱকুমাৰ যোশী, বিমল লাথ আদি বিশিষ্ট পৰিচালকৰ পৰিচালনাত তেওঁ মুখ্য চৰিত্ৰত অভিনয় কৰিছিল।[5] বিখ্যাত নাটকৰ অনুবাদৰ ক্ষেত্ৰতো তেওঁৰ অৱদান উল্লেখযোগ্য। ডুবে সেনৰ নাটক "জনতা কা শত্ৰু" ১৯৫৯ চনত হিন্দীলৈ অনুবাদ কৰা হয়।
### সাহিত্য
প্ৰতিভা আগৰৱালা এগৰাকী লেখিকা আৰু অনুবাদক। তেওঁৰ মূল ৰচনাসমূহ - সাজন কা সুখ দুখ, “দস্তক জিন্দগী কি” আৰু “মোড় জিন্দগী কা”  হিন্দী ভাষাত বহুলভাৱে প্ৰশংসা লাভ কৰিছে। তিনিওখন গ্ৰন্থ আংশিকভাৱে আত্মজীৱনীমূলক। এই গ্ৰন্থসমূহত তেওঁ কলকাতাৰ হিন্দী থিয়েটাৰৰ ইতিহাসও উপস্থাপন কৰিছে। এই চিৰিজত তেওঁৰ গ্ৰন্থ “কাহানী মদন বাবু কি”ৰ কথাও উল্লেখ কৰিব পাৰি।

## প্ৰসংগ

শ্ৰেণী:হিন্দী ভাষাৰ সাহিত্য অকাডেমি বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতৰ থিয়েটাৰ ব্যক্তিত্ব
প্ৰতিমা মণ্ডল

**প্ৰতিমা মণ্ডল** (১৬ ফেব্ৰুৱাৰী ১৯৬৬) এগৰাকী ভাৰতীয় ৰাজনীতিবিদ৷ তেওঁ ২০১৪ চনৰ পৰা লোকসভাত পশ্চিম বংগৰ জয়নগৰ সমষ্টিক প্ৰতিনিধিত্ব কৰি আহিছে৷ তেওঁ তৃণমূল কংগ্ৰেছৰ সদস্যা৷ ৰাজনীতিলৈ অহাৰ আগেয়ে তেওঁৰ পশ্চিম বংগৰ এগৰাকী অসামৰিক বিষয়া আছিল৷ তেওঁৰ পিতৃ গোবিন্দ চন্দ্ৰ নাছকাৰেও তৃণমূল কংগ্ৰেছক প্ৰতিনিধিত্ব কৰি বনগাঁৱৰ পৰা জয়ী হৈ লোকসভালৈ গৈছিল৷

## ব্যক্তিগত জীৱন
১৯৬৬ চনৰ ১৬ ফেব্ৰুৱাৰীত দক্ষিণ ২৪ পৰগনাৰ গৌৰদহা, কেনিঙৰ এটা বঙালী হিন্দু পৰিয়ালত  প্ৰতিমা মণ্ডলৰ জন্ম হৈছিল৷ তেওঁ প্ৰাক্তন সংসদ সদস্য গোবিন্দ চন্দ্ৰ নাছকাৰৰ কন্যা। প্ৰতিমা মণ্ডল কলিকতা বিশ্ববিদ্যালয়ৰ স্নাতকোত্তৰ। ৰাজনীতিত প্ৰৱেশ কৰাৰ পূৰ্বে পশ্চিম বংগৰ অসামৰিক সেৱাৰ বিষয়া আছিল৷

## ৰাজনৈতিক পৰিক্ৰমা
২০১৪ চনৰ লোকসভা নিৰ্বাচনত সৰ্বভাৰতীয় তৃণমূল কংগ্ৰেছে জয়নগৰ লোকসভা সমষ্টিৰ পৰা প্ৰতিমা মণ্ডলক মনোনীত কৰিছিল। তেওঁ নিৰ্বাচনত ৪,৯৪,৭৪৬টা ভোট লাভ কৰি লোকসভালৈ নিৰ্বাচিত হয়। যি আছিল মুঠ ভোটৰ ৪১.৭১%। 'ৰিভল্যুচনেৰী ছ’চিয়েলিষ্ট পাৰ্টি'ৰ নিকটতম প্ৰতিদ্বন্দ্বী সুভাষ নাছকাৰক তেওঁ ১,০৮,৩৮৪ ভোটৰ ব্যৱধানত পৰাস্ত কৰে।

## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:পশ্চিমবঙ্গৰ ব্যক্তি
শ্ৰেণী:জীৱিত ব্যক্তি
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:ভাৰতৰ নাৰী
শ্ৰেণী:পশ্চিম বংগৰ ৰাজনীতিত মহিলা
শ্ৰেণী:পশ্চিমবংগ তৃণমূল কংগ্ৰেছৰ ৰাজনীতিবিদ
ৰুকাইয়া হাছান

**ৰুকাইয়া হাছান** (; ৩ জুলাই ১৯৩১ - ২৪ জুন ২০১৫) হ'ল ভাষা বিজ্ঞানৰ এগৰাকী অধ্যাপক যি ভ্ৰমণকাৰী পদত অধিষ্ঠিত হৈ ইংলেণ্ডৰ বিভিন্ন বিশ্ববিদ্যালয়ত শিক্ষকতা কৰিছিল। তেওঁৰ শেষ নিযুক্তি আছিল ছিডনীৰ মেক্ৱাৰী বিশ্ববিদ্যালয়ত, য 'ৰ পৰা তেওঁ ১৯৯৪ চনত এমিৰিটাছ অধ্যাপক হিচাপে অৱসৰ গ্ৰহণ কৰিছিল। গোটেই কেৰিয়াৰটোত তেওঁ মৌখিক শিল্প, সংস্কৃতি, প্ৰসংগ আৰু পাঠ, পাঠ্য আৰু টেক্সচাৰ, অভিধান ব্যাকৰণ আৰু অৰ্থগত ভিন্নতাৰ ক্ষেত্ৰত ব্যাপকভাৱে গৱেষণা আৰু প্ৰকাশ কৰিছিল। পিছৰটোত স্বাভাৱিকভাৱে হোৱা সংলাপত অৰ্থ বিশ্লেষণৰ বাবে বিস্তৃত অৰ্থগত ব্যৱস্থাৰ নেটৱৰ্ক উদ্ভাৱন কৰাটো জড়িত আছিল।

## জীৱনী
১৯৬৪ চনত তেওঁ ভাষাবিজ্ঞানত এডিনবাৰ্গ বিশ্ববিদ্যালয়ৰ পৰা পি এইচ ডি সম্পূৰ্ণ কৰে। তেখেতৰ গৱেষণাৰ শিৰোনাম আছিল 'এ লিংগুইষ্টিক ষ্টডি অৱ কনট্ৰাস্টিং ফিচাৰ্ছ ইন দ্য ষ্টাইল অৱ টু কনটেম্পেৰা ইংলিছ প্ৰেছ ৰাইটাৰ্ছ'। লেখকসকল আছিল এংগাছ উইলছন আৰু উইলিয়াম গোল্ডিং৷ তেওঁ হালিডেৰ প্ৰাৰম্ভিক কামৰ পৰা বিশেষকৈ ১৯৬১ চনত প্ৰকাশিত তেওঁৰ "গ্ৰামাৰ তত্ত্বৰ শ্ৰেণী" বিষয়ক গৱেষণা-পত্ৰত দৃষ্টি নিক্ষেপ কৰিছিল।

## ভাষাবিজ্ঞানলৈ অৱদান
হাছানে ৫০ বছৰতকৈ অধিক সময় ভাষাবিজ্ঞানৰ কেইবাটাও কেন্দ্ৰীয় চিন্তাৰ আশে-পাশে কাম কৰিছিল যদিও সকলোৱে "জীৱনৰ জীৱন যাপনৰ পৰা ৰূপলৈকে ধাৰাবাহিকতা" সম্পৰ্কে এক মৌলিক বিশ্বাসৰ পৰাই আগবাঢ়িছে।

তেওঁৰ প্ৰাৰম্ভিক পি এইচ ডি গৱেষণাই ভাষা আৰু মৌখিক শিল্পৰ প্ৰতি দীৰ্ঘদিনীয়া আগ্ৰহ আৰম্ভ কৰিছিল। ১৯৬০ চনত তেওঁ বেচিল বাৰ্নষ্টেইনৰ সৈতে সমাজভাষিক গৱেষণা কেন্দ্ৰত ভাষাৰ সম্পৰ্ক আৰু চেতনাৰ ৰূপসমূহৰ বিতৰণ সম্পৰ্কীয় বিষয়সমূহৰ ওপৰত কাম কৰিছিল। এই ব্যস্ততাই তেওঁৰ পৰৱৰ্তী সময়ত অৰ্থগত ভিন্নতাৰ ওপৰত কৰা কাম দুয়োটাকে জন্ম দিছিল,  আৰু তেওঁৰ প্ৰাৰম্ভিক অধ্যয়নৰ বাবে প্ৰেৰণা আৰু তথ্য প্ৰদান কৰিছিল যি তেওঁৰ শব্দ, গঠন আৰু পাঠৰ গাঁথনিৰ ক্ষেত্ৰত পাঠৰ একতাক আধাৰিত কৰে। ১৯৭৬ চনত এম এ কে হেলিডেৰ সৈতে তেওঁ ইংৰাজী ভাষাত সংহতিৰ আটাইতকৈ বিস্তৃত বিশ্লেষণ প্ৰকাশ কৰে৷ তেখেতৰ সহ-লেখক গ্ৰন্থ, ভাষাৰ প্ৰসংগ আৰু পাঠ: সামাজিক-চেমিঅ'টিক দৃষ্টিভংগীত ভাষাৰ দিশসমূহ, হাছানে টেক্সচাৰ আৰু পাঠ্য গঠনৰ আন্তঃসম্পৰ্কসমূহ উল্লেখ কৰিছে (অৰ্থাৎ "জেনেৰিক গঠন সম্ভাৱনা", বা "জিএছপি"ৰ তেওঁৰ ধাৰণা)।

ভাষিক তত্ত্বক তেওঁ দুটা ভাগত ভাগ কৰিছিল: "বাহ্যিকতাবাদী" আৰু "আভ্যন্তৰীণতাবাদী"। তেওঁ "বাহ্যিকতাবাদী" শব্দটো সেইবোৰ তত্ত্বৰ ক্ষেত্ৰত প্ৰয়োগ কৰিছিল য'ত ভাষাক অৰ্থ সৃষ্টিত "সহায়ক ভূমিকা" দিয়া হয়। এনে তত্ত্বত বুজিব লগা বা প্ৰকাশ কৰিবলগীয়া বস্তুটোৰ অস্তিত্ব অনাত ভাষাৰ কোনো ভূমিকা নাই।বাহ্যিকতাবাদী দৃষ্টিভংগীত "ভাষাক এটা নাম যন্ত্ৰলৈ হ্ৰাস কৰা হয়: ই পূৰ্বতে থকা বস্তু, বৈশিষ্ট্য, পৰিঘটনা, কাৰ্য্য ইত্যাদিক লেবেল লগোৱা 'নাম'ৰ এটা গোট হৈ পৰে। নামকৰণৰ এটা চৰ্ত যে পৰিঘটনাবোৰৰ অস্তিত্ব থাকিব লাগে আৰু ভাষাটোৰ বক্তাসকলে বাছি লোৱা 'নাম'বোৰৰ পৰা একেবাৰে স্বাধীন নিৰ্দিষ্ট পৰিচয় থকা বুলি চিনাক্ত কৰিব পৰা যায়।" তেওঁ ভাষাবিদসকলক বাহ্যিকতাবাদী দৃষ্টিভংগী পৰিত্যাগ কৰিবলৈ আহ্বান জনায়, ইয়াৰ পৰিৱৰ্তে ভাষিক আৰ্হিৰ বাবে যুক্তি আগবঢ়ায় "যিটোৱে একেলগে দুটা আপাত দৃষ্টিত পৃথক পৃথক কাম কৰিবলৈ সক্ষম: প্ৰথমতে, আমি দেখুৱাব লাগিব যে অৰ্থবোৰেই ভাষাৰ শিল্পকৰ্ম আৰু সেয়েহে ইয়াৰ আভ্যন্তৰীণ; আৰু দ্বিতীয়তে, এই ভাষিকভাৱে সৃষ্টি কৰা অৰ্থসমূহ তথাপিও আমাৰ চৌপাশ আৰু আমাৰ ভিতৰৰ জগতখনৰ অভিজ্ঞতাৰ সৈতে জড়িত"।

## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মহুৱা মৈত্ৰ

**মহুৱা মৈত্ৰ** (; জন্ম ১২ অক্টোবৰ ১৯৭৪) এগৰাকী ভাৰতীয় ৰাজনীতিবিদ৷ তেওঁ প্ৰাক্তন বিনিয়োগ বেংকাৰ।২০১৯ চনৰ ভাৰতীয় সাধাৰণ নিৰ্বাচনত কৃষ্ণনগৰৰ পৰা তেওঁ তৃণমূল কংগ্ৰেছ (টিএমচি) দলৰ প্ৰাৰ্থী হিচাপে জয়লাভ কৰি ২০১৯ চনৰ পৰা ২০২৩ চনত বহিষ্কাৰ নোহোৱালৈকে লোকসভাৰ সাংসদ হিচাপে কাৰ্যনিৰ্বাহ কৰিছিল। ২০২৪ চনৰ ভাৰতীয় সাধাৰণ নিৰ্বাচনত তেওঁ পুনৰ সদনলৈ নিৰ্বাচিত হয়। ভাৰতীয় সংসদত দিয়া ‘Early signs of fasicism’ভাষণৰ বাবে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত তেওঁৰ ওপৰত দৃষ্টি আবদ্ধ হৈছিল। 

মৈত্ৰই ২০১৬ চনৰ পৰা ২০১৯ চনলৈ কৰিমপুৰক প্ৰতিনিধিত্ব কৰি পশ্চিমবংগ বিধানসভাৰ সদস্য হিচাপে কাৰ্যনিৰ্বাহ কৰিছিল,  আৰু তৃণমূল কংগ্ৰেছৰ সাধাৰণ সম্পাদক আৰু ৰাষ্ট্ৰীয় মুখপাত্ৰ হিচাপে কাৰ্যনিৰ্বাহ কৰিছিল। ২০২৩ চনৰ ১৩ নৱেম্বৰত মৈত্ৰক কৃষ্ণনগৰ (নাদিয়া উত্তৰ)ৰ তৃণমূল কংগ্ৰেছৰ জিলা সভাপতি হিচাপে নিযুক্তি দিয়া হয়। ৰাজনীতিত প্ৰৱেশ কৰাৰ আগতে তেওঁ জে পি মৰ্গান চেজৰ বিনিয়োগ বেংকাৰ আছিল।এনআইচি পৰ্টেলৰ লগইন আৰু পাছৱৰ্ড ভাগ-বতোৱাৰা কৰাৰ বাবে নগদ প্ৰশ্নৰ গোচৰত লোকসভা নৈতিকতা সমিতিৰ পৰামৰ্শৰ পিছত ২০২৩ চনৰ ৮ ডিচেম্বৰত মৈত্ৰক লোকসভাৰ পৰা অযোগ্য ঘোষণা কৰি বহিষ্কাৰ কৰা হয়।
## প্ৰাথমিক জীৱন
অসমৰ কাছাৰ জিলাৰ লাবাকত ১৯৭৪ চনৰ ১২ অক্টোবৰত দ্বীপেন্দ্ৰ লাল মৈত্ৰৰ ঘৰত মৈত্ৰৰ জন্ম হয়। তেওঁৰ ঘৰ বঙালী হিন্দু ব্ৰাহ্মণ পৰিয়ালৰ আৰু তেওঁৰ এগৰাকী ভগ্নী আছে।

মৈত্ৰ কলিকতাৰ গোখলে সোঁৱৰণী বালিকা বিদ্যালয়লৈ গৈছিল। ১৯৯৮ চনত আমেৰিকাৰ মেছাচুচেটছৰ মাউণ্ট হলিয়ক কলেজ চাউথ হেডলীৰ পৰা অৰ্থনীতি আৰু গণিতত স্নাতক ডিগ্ৰী লাভ কৰে।.

মৈত্ৰই নিউয়ৰ্ক চহৰ আৰু লণ্ডনত জে পি মৰ্গান চেজৰ বিনিয়োগ বেংকাৰ হিচাপে কাম কৰিছিল।

## ৰাজনৈতিক জীৱন
২০০৯ চনত লণ্ডনৰ জে পি মৰ্গান চেজৰ উপ-সভাপতিৰ পদ এৰি ভাৰতীয় ৰাজনীতিত প্ৰৱেশ কৰে। ইয়াৰ পিছত তেওঁ ভাৰতীয় জাতীয় কংগ্ৰেছ দলৰ যুৱ শাখা ভাৰতীয় যুৱ কংগ্ৰেছত যোগদান কৰে য'ত তেওঁ "আম আদমি কা চিপাহী" প্ৰকল্পত ৰাহুল গান্ধীৰ অন্যতম বিশ্বাসযোগ্য ব্যক্তি আছিল। ২০১০ চনত তেওঁ সৰ্বভাৰতীয় তৃণমূল কংগ্ৰেছ দললৈ যায়। ২০১৬ চনত অনুষ্ঠিত হোৱা বিধানসভাৰ নিৰ্বাচনত পশ্চিম বংগৰ নাদিয়া জিলাৰ কৰিমপুৰ সমষ্টিৰ পৰা নিৰ্বাচিত হৈছিল। তেওঁ পশ্চিম বংগৰ কৃষ্ণনগৰৰ পৰা ১৭ সংখ্যক লোকসভালৈ সংসদৰ সদস্য হিচাপে নিৰ্বাচিত হৈছে। 

২০২১ চনৰ ১৩ নৱেম্বৰত ২০২২ চনৰ গোৱা বিধানসভাৰ নিৰ্বাচনত প্ৰতিদ্বন্দ্বিতা কৰাৰ বাবে দলটোক প্ৰস্তুত কৰিবলৈ টিএমচি দলৰ গোৱা ইন-চাৰ্জ হিচাপে নিযুক্তি দিয়া হয়।

২০২৪ চনৰ লোকসভা নিৰ্বাচনত ৪৪,০০০+ ভোটৰ ব্যৱধানত তেওঁ জয়ী হৈছিল আৰু নিৰ্ণায়ক জয়ৰে সংসদলৈ উভতি আহে।

## ব্যক্তিগত জীৱন
মৈত্ৰৰ বিবাহ ডেনিছ বিত্তীয় ব্যক্তি লাৰ্ছ ব্ৰ'ৰছনৰ সৈতে হৈছিল আৰু পিছত তেওঁৰ সৈতে বিবাহ বিচ্ছেদ হৈছিল।  প্ৰায় তিনি বছৰ ধৰি অধিবক্তা জয় অনন্ত দেহাদ্ৰাইৰ সৈতে তেওঁৰ সম্পৰ্ক আছিল।

## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:পশ্চিমবঙ্গৰ ব্যক্তি
শ্ৰেণী:জীৱিত ব্যক্তি
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:ভাৰতৰ নাৰী
শ্ৰেণী:পশ্চিম বংগৰ ৰাজনীতিত মহিলা
শ্ৰেণী:পশ্চিমবংগ তৃণমূল কংগ্ৰেছৰ ৰাজনীতিবিদ
মেহবুবা মুফটি

**মেহবুবা মুফটি ছয়েদ** (; জন্ম: ২২ মে' ১৯৫৯) এগৰাকী ভাৰতীয় ৰাজনীতিবিদ আৰু জম্মু-কাশ্মীৰ পিপলছ ডেম'ক্ৰেটিক পাৰ্টি (PDP)ৰ নেত্ৰী৷ তেওঁ ২০১৬ চনৰ ৪ এপ্ৰিলৰ পৰা ১৯ জুন ২০১৮ লৈকে পূৰ্বৰ ৰাজ্য জম্মু আৰু কাশ্মীৰৰ নৱম আৰু শেষ মুখ্যমন্ত্ৰী হিচাপে কাৰ্যনিৰ্বাহ কৰিছিল৷ তেওঁ জম্মু-কাশ্মীৰৰ প্ৰথম মহিলা মুখ্যমন্ত্ৰী। ২০১৯ চনৰ আগষ্ট মাহত সংবিধানৰ ৩৭০ নং অনুচ্ছেদ বাতিল হোৱাৰ পিছত প্ৰথমে কোনো অভিযোগ নোহোৱাকৈ আৰু পিছলৈ জম্মু-কাশ্মীৰ জনসাধাৰণৰ সুৰক্ষা আইন অনুসৰি মুফটিক আটক কৰা হয়।

জম্মু-কাশ্মীৰৰ মুখ্যমন্ত্ৰীৰ পদত অধিষ্ঠিত হোৱা তেওঁ প্ৰথমগৰাকী মহিলা। ভাৰতীয় জনতা পাৰ্টিৰ সৈতে যৌথভাৱে জম্মু-কাশ্মীৰত মিত্ৰজোঁটৰ চৰকাৰ তেওঁ গঠন কৰিছিল। ২০১৮ চনৰ জুন মাহত বিজেপিয়ে মিত্ৰজোঁটৰ পৰা আঁতৰি যোৱাৰ পিছত তেওঁ পদত্যাগ কৰে।

জম্মু-কাশ্মীৰৰ মুখ্যমন্ত্ৰী হিচাপে শপত গ্ৰহণ কৰাৰ পূৰ্বে মুফটি পিডিপিৰ সভানেত্ৰী আছিল আৰু ভাৰতীয় সংসদৰ সদস্য আছিল৷ তেওঁ ১৬ নং লোকসভাত অনন্তনাগক প্ৰতিনিধিত্ব কৰিছিল। তেওঁ চতুৰ্দশ লোকসভাতো (২০০৪–০৯)অনন্তনাগক প্ৰতিনিধিত্ব কৰিছিল আৰু জম্মু-কাশ্মীৰ বিধানসভাৰ বিৰোধী দলপতিও আছিল।

## প্ৰাৰম্ভিক জীৱন
১৯৫৯ চনত জম্মু-কাশ্মীৰৰ আখ্ৰাণ ন'পোৰাত জন্মগ্ৰহণ কৰা মুফতি মহম্মদ ছাইদ আৰু গুলছান আৰাৰ কন্যা। জম্মুৰ গভৰ্ণমেণ্ট কলেজ ফৰ ৱমেনৰ পৰা ইংৰাজী সাহিত্যত তেওঁ স্নাতক ডিগ্ৰী লাভ কৰে, আৰু কাশ্মীৰ বিশ্ববিদ্যালয়ৰ পৰা আইন বিভাগৰ ডিগ্ৰী লাভ কৰে। ১৯৮৯ চনৰ পিছত তেওঁ নতুন দিল্লীলৈ স্থানান্তৰিত হয় আৰু বম্বে মাৰ্কেণ্টাইল বেংকত যোগদান কৰে৷ তাৰ পিছত তেওঁ ইষ্ট ৱেষ্ট এয়াৰলাইন্সৰ সৈতে কাম কৰে, তাৰ পিছত তেওঁ পুনৰ জম্মু-কাশ্মীৰলৈ যায়। তেওঁৰ প্ৰাক্তন স্বামী এজন ৰাজনৈতিক বিশ্লেষক, এজন পশু অধিকাৰ কৰ্মী আৰু কিছু সময়ৰ বাবে নেচনেল কনফাৰেন্স পাৰ্টিৰ সৈতে আছিল।তেওঁলোকৰ দুগৰাকী কন্যা ইলটিজা আৰু ইৰতিকা।

## আটক
২০১৯ চনৰ ৫ আগষ্টত তেওঁক কেন্দ্ৰীয় চৰকাৰে আটক কৰে।  তেওঁৰ কন্যা ইলটিজা মুফটিয়ে আটক কৰাৰ ৪৬তম দিনা মাকৰ টুইটাৰ একাউণ্টটো অধিগ্ৰহণ কৰে। নৱেম্বৰ মাহত ইলটিজা মুফটিয়ে শ্ৰীনগৰৰ উপ-আয়ুক্তলৈ এখন পত্ৰ লিখি মাকক উপত্যকাৰ শীতকালৰ বাবে অধিক সুসজ্জিত ঠাইলৈ স্থানান্তৰিত কৰিবলৈ অনুৰোধ কৰে।

২০২০ চনৰ ফেব্ৰুৱাৰী মাহত জম্মু আৰু কাশ্মীৰ জনসাধাৰণৰ সুৰক্ষা আইন অনুসৰি তেওঁক পুনৰাই আটক কৰা হয়। ১৩ অক্টোবৰ ২০২০ তাৰিখে তেওঁক মুকলি কৰি দিয়া হয়।

## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:জম্মু আৰু কাশ্মীৰৰ ব্যক্তি
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:ভাৰতৰ নাৰী
শ্ৰেণী:জীৱিত ব্যক্তি
## বাহ্যিক সংযোগ

* Official biographical sketch in Parliament of India website
* State Assembly hall security remove opposition People's Democratic Party
*  ("Buffeted by Insurgency and Dissent within Her Party, She Needs All the Help She Can Get from a Reluctant Centre.") indiatoday.intoday.on 4 May 2017